Srpska spremna da ulaže u Bijeljinu\nSrpski član Predsjedništva BiH Milorad Dodik izjavio je danas da je Repubika Srpska spremna da pomogne razvoj Bijeljine, izražavajući uvjerenje da će sinergija grada i republičkih vlasti doprinijeti uspješnoj realizaciji projekta od životne važnosti za građane.\nDodik, koji je danas u Bijeljini razgovarao sa gradonačelnikom Mićom Mićićem o tim projektima, rekao je da je auto-put od strateškog interesa za Republiku Srpsku, napominjući da povezuje Bijeljinu i Banjaluku, a Bijeljinu dalje prema Rači i Beogradu i dio je zajedničkog projekta sa Srbijom koja je već počela dionicu od Kuzmina i Rače i most preko rijeke Save.\n"Zahvalnost Srbiji za činjenicu da je preuzela da izgradi cijeli most, iako je uobičajena praksa da se takvi projekti finansiraju pola-pola. Veoma bi bilo teško obezbijediti tih 50 odsto na nivou BiH, pa i Republike Srpske, jer je to ozbiljno skup projekat", izjavio je Dodik novinarima nakon sastanka sa Mićićem.\nDodik je rekao da je u pregovorima Republike Srpske sa predsjednikom Srbije Aleksandrom Vučićem dogovoreno da Srbija učestvuje sa 100 miliona evra za dionicu puta od Rače, od novoizgrađenog mosta, do petlje u Bijeljini.\n"Republika Srpska bi obezbijedila 50 miliona evra, a mi imamo namjeru da nakon eksproprijacije zemljišta krenemo odmah sa izvođenjem radova, što smo dogovorili sa izvođačem koji radi i dio trase od Kuzmina sa mostom i tu nema nikakve dileme", rekao je Dodik.\nOn je naglasio da ohrabruje činjenica da eksproprijacija zemljišta teče dobrom dinamikom, te da tu nema nikakvih problema.\n"To je rezultat našeg pristupa ovom poslu pa smo odlučili da od ljudi koji moraju napuštati svoje zemljište ili kuće ne pravimo sirotinju nego da ih isplatimo na način da mogu dostojno da počnu živjeti na nekom drugom mjestu", rekao je Dodik, napomenuvši da je cijena od pet KM po metru kvadratnom prihvatljiva za mnoge i da je 96 odsto ljudi prihvatilo ovu ponudu.Dodik je naveo da svi projekti, kao i projekat odbrane od poplave, jesu prioriteti da budu završeni.\n"Žao mi je što smo izgubili sredstva Svjetske banke jer je u ovom projektu došlo do zastoja u Janji jer neki ljudi nisu prihvatali određene uslove. Taj dio novca je izgubljen i moraćemo to da rješavamo na drugi način", rekao je srpski član Predsjedništva BiH.\nOn je dodao da Vlada Republike Srpske apsolutno stoji iza projekata gasifikacije, rekonstrukcije Sokolskog doma u Bijeljini i svih drugih koji su danas navedeni.\n"Ovi projekti su veliki i kvalitetni napredak ovog grada, kao i izgradnja sportske dvorane, koju ćemo mi pomoći s pet miliona maraka jer smatramo da grad Bijeljina zaslužuje da ima ovakvu dvoranu", rekao je Dodik, podsjetivši na već podržane sportske objekte u naseljima Patkovača i Velika Obarska, uz pomoć Vlade Srbije.\nOn je istakao da će gasifikacija uz pomoć nadležnog ministarstva i zalaganjem grada biti završena u narednom vremenu, kao i opremanje Tehničke škole, kao i projekat nove autobuske stanice.\nDodik, koji je lider SNSD-a, istakao je da grad Bijeljina ima snažnu podršku Vlade Srpske da završi sve započete projekte, te da je uvjeren da će već u septembru biti promovisan završetak mnogih od njih.\n"Zadovoljan sam energijom koja se ulaže u Bijeljini i u Bijeljinu, zajedničkom sinergijom institucija vlasti Republike Srpske i grada Bijeljina, ali i lokalnih partnera koji su učinili sve da se na neki način pacifikuje politička atmosfera u Bijeljini", rekao je Dodik, naglasivši da je sve to učinjeno za dobrobit koju bi prije svega trebalo da osjete građani Bijeljine.\nDodik je istakao da Bijeljina, kao drugi grad po veličini u Republici Srpskoj,zaslužuje pažnju, te da dogovor Mićića i njega kao lidera SNSD-a ima smisla upravo u rješavanju svih poslova koji su navedeni.\n"Većina ih već su završeni, završava se i nije upitno da će biti završeni, a sve će to preporoditi grad i njegov izgled, dati novu energiju, dati mu novu dimenziju, što svi veoma želimo", rekao je Dodik.\nOn je dodao da će se primarno, što je stav Republike Srpske, raditi na auto-putu."Mi želimo da za pet-šest godina imamo završen auto-put", rekao je Dodik i zahvalio gradonačelniku Bijeljine za saradnju i zalaganje.\nGradonačelnik Bijeljine Mićo Mićić rekao je da je današnji sastanak sa Dodikom i saradnicima dao odgovor na brojna pitanja u realizaciji projekata koji su od vitalnog intersa za Bijeljinu.\n"Ovo samo potvrđuje da naš sporazum od prije nekoliko mjeseci, naša saradnja od prije nekoliko godina, daje prave efekte na zadovoljstvo građana", rekao je Mićić.\nOn je istakao da, kada je riječ o auto-putu, posao za svih 637 parcela i 437 ugovora koje treba napraviti u eksproprijaciji teče dobrom dinamikom i da su do sada završena 103 ugovora.\nMićić je rekao da su imovinski odnosi na rijeci Savi oko novog mosta završeni, da se može dati građevinska dozvola, te da je cijena od pet KM prihvatljiva građanima.\nOn naveo da je projekat izgranje drinskog nasipa djelimično urađen i da će sigurno biti nastavljen posao na ovom projektu.\nNavodeći realizaciju brojnih projekata, Mićić je izdvojio projekat autobuske stanice, ističući da je za njega izabran izvođač i da će koštati oko tri miliona KM.\n"Ono što je novitet i što je danas dogovorno jeste da se napravi nova ulica koja će otvoriti pristup brojnim preduzećima `Elvaku`, `Elektro-distribuciji`... a što će skratiti put do autobuske stanice", rekao je Mićić, zahvalivši Vladi Srpske za to što je obezbijedila ovu mogućnost.\nMićić je naveo da će finansiranje nove sportske dvorane u Bijeljini pomoći Vlada Srpske, kao i ostale projekte, koji su danas dogovoreni.


Šemsudin Dedić Archives - mojusk.ba\nMinistar poljoprivrede, vodoprivrede i šumarstva u Vladi Federacije BiH Šemsudin Dedić danas se tokom Mostarskog sajma sastao i razgovarao s predsjednikom i članovima uprave Javnog preduzeća Ceste Federacije BiH Ljubom Pravdićem, Bekirom Isakovićem i Nijazom Hadžikadunićem o projektima koji su u pripremi ili realizaciji na području Unsko-sanskog kantona. Kako je istaknuto prilikom današnjeg razgovora građevinska dozvola za izgradnju trake za spora vozila Ripač-Dubovsko na području grada Bihaća postala je pravosnažna, potpisan je ugovor o izvođenju radova u vrijednosti oko 6,6 miliona KM i njegova realizacija se očekuje do kraja oktobra…\nSavez lovačkih organizacija u Bosni i Hercegovini i Lovačko društvo „Igman“ Ilidža organizirali su danas akciju lova na štetočine i druženje lovaca u Rakovici, u blizini Sarajeva. Prisutnim lovcima, tokom druženja, obratili su se i federalni ministar poljoprivrede, vodoprivrede i šumarstva Šemsudin Dedić i predsjednik Saveza lovačkih organizacija u BiH Muhamed Hodžić, koji su poručili da prostor za unapređenje lovstva postoji te da je resorno ministarstvo iniciralo određene aktivnosti na poboljšanju zakonske regulative. – Lov je privredna grana od značaja za Federaciju BiH i danas smo se odazvali na poziv…\nDedić: Podrška Vlade FBiH u realizaciji 123 projekta u lokalnim zajednicama\n25 Marta, 2022 25 Marta, 2022 Moj USK\nVlada Federacije BiH je u prošloj godini iz budžeta FBiH osigurala i dodijelila 200 miliona KM pomoći kantonima za provođenje strukturalnih reformi i prevazilaženje socijalnih, ekonomskih i zdravstvenih posljedica pandemije COVID-19, kao i infrastrukturnih projekata. Također, svim gradovima i općinama osigurano je 10 miliona KM pomoći budžetima tako da je za 80 gradova i općina izdvojeno po 125 hiljada KM, a 20 miliona KM obezbijeđeno je za realizaciju projekata. Na području Unsko-sanskog kantona za pomoć budžetu kantona Vlada Federacije BiH doznačila je 23,9 miliona KM, a gradovima i općinama oko…


Počinje izgradnja vrtića u Stopanji – Radio televizija Trstenik\nPočinje izgradnja vrtića u Stopanji\nKao najveća investicaij u 2019.godini u naseljenom mestu Stopanja svakako je počertak izgradnje modernog objekta Predškolske ustanove „Biseri“ koji će biti novi dom za mališane iz ovog ali i okolnih naseljenih mesta ističe narodna poslanica Milena Turk.\nDirektorka PU „Biseri“ Marina Petrović izrazila je veliku zahvalnost lokalnoj samoupravi kao i mesnoj zajednici Stopanja na velikom trudu i zalaganju na izgradnji ovog objekta koji je preko potreban mališanima ovog kraja.\nUz potpunu rekonstrukciju magistralnog puta kroz Stopanju izgradnja novog vrtića najveća je investicija u Stopanji, naglašava Dragan Simić, predsednik MZ Stopanja.\nNovi objekat vrtića čija će izgradnja trajati 60 kalendarskih dana prostiraće se nadomak OŠ J.J.Zmaj na oko 120 metara kvadratnih. Rešavanjem ovog bitnog pitanja opredeljen je dalji razvoj Stopanje u cilju stvaranja povoljnijeg ambijenta za povratak u ovo naseljeno mesto.\nPonovo radi klub penzionera u Trsteniku 2\nTakmičenje sela nastavljeno u Stopanji


Tona kokaina s bananama zaustavljena na putu za BiH – Kakanj-X\nZadnja izmjena 22 velj, 2020 77\nPortparol Tužilaštva BiH Boris Grubešić potvrdio je da je u zajedničkoj akciji više zemalja spriječena međunarodna trgovina većom količinom kokaina\nKako saznaje Avaz, kokain je otkriven i zaplijenjen u više kontejnera jednoj luci u Italiji i bio je skriven u kutijama s bananama. Istražitelji su kontejnere vratili u opticaj, kako bi bila otkrivena njihova krajnja destinacija, i veći dio je završio u BiH, a manji u Sjevernoj Makedoniji.\nLuka Miladinović, portparol SIPA-e, potvrdio je da je međunarodni lanac trgovine kokainom presječen zajedničkom akcijom pravosudnih i policijskih organa Italije, Sjeverne Makedonije, Crne Gore i naše zemlje.\n– Pretpostavlja se da je kokain u daljnjem transportu, preko balkanskih zemalja, bio namijenjen narkotržištu zemalja Evropske unije. U interesu istrage te operativnih aktivnosti koje se provode ne možemo davati više informacija – istakao je Grubešić,prenosi Depo


Omkron soj korona virusa se pojavio i u Crnoj Gori?! | Happy BSC portal\nMartinović je rekao da su u pitanju su direktni kontakti iz međunarodnog saobraćaja.\n" Za sada sumnjamo da su možda i njihovi članovi porodice zaraženi. Ispitivanja su u toku", kazao je Martinović.\n"Zahvaljujući mutacijama tokom pandemije zabeleženo je da većina mutacija dovodi do slabljenja virusa. Kako se naš organizam bori da se izleči, bori se i mikrorganizam i dolazi do mutacija. Zahvaljujući imunom odgovoru dolazi i do slabljenja kliničke slike", kazao je Martinović.\n"Ima najveći broj mutacija koje mogu biti zabrinjavajuće On ima jednu sekvencu koju je preuzeo od virusa koji izaziva običnu prehladu. To može značiti da smo zaštićeniji jer smo stvorili vid imuniteta na virus koji izaziva prehladu. Ali je i dalje nepoznato koliko će se virus širiti, da li smo imuni na njega, da li njegova klinička slika može biti teža ili lakša. Nadam se da će naučne studije za nedelju, dve dati sve odgovore", rekao je Martinović.\nVELIKA AKCIJA POLICIJE REPUBLIKE SRPSKE: Razbijena kriminalna grupa, uhapšeno 19 osumljičenih - terete se za šverc narkoticima, oružijem i ljudima


Sprema se spektakl na stadionu Voše - Finale Kupa na LED ekranu\nFinale Kupa na „Karađorđu“ na spektakularnom LED ekranu\nU sredu od 19 časova, fudbaleri Vojvodine će u Nišu igrati meč finala Kupa Srbije protiv Partizana, te tako pokušati da osvoje drugi pehar u ovom takmičenju u klupskoj istoriji. Tom prilikom, na stadionu „Karađorđe“ biće organizovano zajedničko gledanje utakmice za sve navijače Vojvodine, koji će finale moći da gledaju preko velikog i najsavremenijeg „LED“ ekrana, postavljenog i instaliranog specijalno za ovaj meč.\nSvi gledaoci biće smešteni na natkrivenoj, zapadnoj tribini „Karađorđa“, gde će im po vrlo popularnim cenama biti omogućeno osveženje i maksimalan komfor tokom gledanja utakmice.\nKapije zapadne tribine biće otvorene već u 18 časova, a do početka utakmice, gledaoci će imati priliku da se zabavljaju i uživaju u muzičkim numerama, novim video spotovima snimljenim u prethodnih nekoliko dana, ali i da vide i čuju poruke bivših proslavljenih fudbalera Vojvodine, koji su se pred finale Kupa obratili kako bi poželeli sreću svom bivšem klubu. Sve to biće emitovano na najsavremenijem „LED“ ekranu veličine 70 kvadratnih metara, te nema sumnje da će sutrašnji događaj na „Karađorđu“ biti pravi užitak za prisutne i predstavljati pravi vojvodinaški praznik u Novom Sadu.\nFudbalski klub Vojvodina poziva sve svoje navijače i sugrađane da sutra veče dođu na „Karađorđe“, te da u veseloj i srdačnoj atmosferi pošaljemo prelepu sliku sa našeg stadiona i zajedno budemo uz našu Vošu u odlučujućoj borbi za pehar.


SAD bez milosti: Pritisak bez presedana, od avgusta... - B92\nSAD bez milosti: Pritisak bez presedana, od avgusta...\nVašington -- SAD su odbacile zahtev Evropske unije da se na neke od njenih kljuènih firmi ne primenjuju sankcije koje su Amerikanci uveli za kompanije koje posluju sa Iranom\nIzvor: Tanjug utorak, 17.07.2018. | 08:11\nEU je, kao i ministri Nemaèke, Francuske i Velike Britanije, prošlog meseca zatražila da SAD sa spiska takvih firmi izbrišu one koje posluju sa Iranom u sektorima zdravstva, finansija, energije i proizvodnje automobila.\nU odgovoru, amerièki državni sekretar Majk Pompeo i ministar finansija Stiven Mnièin, odbacili su takav zahtev, javlja "NBC njuz".\n"Želimo da na iranski režim izvršimo finansijski pritisak bez presedana", navodi se u tom odgovoru i dodaje da æe SAD napraviti izuzetke samo ako budu služili njihovim nacionalnim interesima.\nTo odbijanje je u skladu sa pojaèanim pritiskom koje administracija u Vašingtonu vrši na evropske i druge zemlje kako bi prekinule ekonomske veze sa Iranom zbog, kako SAD navode, podrške terorizmu i širenja nestabilnosti na Bliskom istoku.\nEvropske države se trude da zaštite svoje kompanije koje posluju sa Iranom nakon što se administracija Donalda Trampa povukla poèetkom godine iz nuklearnog sporazuma sa Teheranom.\nTim sporazumom su ukinute meðunarodne sankcije Iranu u zamenu za pristanak Teherana da odustane od svoog nukelarnog programa i podvrgne se obimnim merama kontrole.\nAmerièko napuštanje sporazuma znaèi da æe evropske kompanije koje su krenule da posluju sa Iranom nakon ukidanja meðunarodnih sankcija sada biti podvrgnute amerièkim sankcijama i iskljuèene iz finansijskog sistema kojim dominiraju SAD.\nPrva runda amerièkih sankcija prema Iranu stupa na snagu u avgustu, a one koje se odnose na izvoz nafte u novembru.\nEvropljani se trude da obezbede da zadrže Iran u nuklearnom sporazumu, uprkos amerièkoj objavi ekonomskog rata toj zemlji.\nEvropski planovi fokusiraju se na moguænost finansiranja Irana u drugim valutama, umesto dolara, zatim, na direktne isplate centralnih banaka za iransku naftu, kao i na druge finansijske i ekonomske mere.\nEU pritom koristi takozvane blokirajuæe statute, zakone kojima se ogranièava primena strane jurisdikcije. Ta mera je predložena 1996. godine da bi se eliminale posledice amerièkih sankcija prema Kubi, Iranu i Libiji, ali nije upotrebljena jer jer su razmimoilazenja razresena na drugi naèin.\nBlokrajuæim statutima štite se kompanije na taj naèin da im se zabranjuje da poštuju strane sankcije, kao i tako što se ne priznaju odluke stranih sudova koje nalažu primenu tih sakcija.


U Italiji potonuo brod na kome je bilo preko 200 migranata! : Nadlanu.com\nU Italiji potonuo brod na kome je bilo preko 200 migranata!\nObjavljeno 12. maj 2014. / 17:10:49\nNajmanje 10 osoba je poginulo danas kada je brod pun migranata potonuo u blizini obale južne Italije, javili su italijanski mediji.\nIncident se dogodio na oko 100 nautičkih milja od italijanskog ostrva Lampeduza, nakon čega je iz vode izvučeno “nekoliko tela”, a 200 ljudi spaseno, prenela je novinska agencija ANSA. Italijanski kanal “Skaj TG24″ javio je da je na brodu bilo oko 400 ljudi, navodi AFP.\nItalija je postala najčešća destinacija za ilegalni ulazak imigranata u zemlje Evropske unije. Ka toj zemlji svake godine krene na desetine hiljada ribarskih brodova koji prelaze Mediteran u pokušaju da se izbeglice domognu evropskog tla i azila.\nPrema navodima UN, za poslednjih 20 godina u takvim “akcijama” stradalo je između 17.000 i 20.000 osoba.\nPosle dva brodoloma kod ostrva Lampeduza u oktobru 2013. godine kada je poginulo više od 400 imigranata, vlada Italije je pokrenula veliku operaciju “Mare Nostrum” i angažovala ratne i druge brodove i izviđacke avione kako bi se izbegle nove tragedije.


Đurić: Došli smo sa papirima na koje cela Srbija može da bude ponosna - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: Došli smo sa papirima na koje cela Srbija može da bude ponosna\nĐurić: Došli smo sa papirima na koje cela Srbija može da bude ponosna\n05. septembar 2020. Izvor: RTS\nDirektor Kancelarije za Kosovo i Metohiju Marko Đurić kaže za RTS da je Beograd juče uspeo da dođe do situacije da počne da pregovara sa Prištinom, koja nije navikla da pregovara, "nego da im drugi završe posao". Što se tiče pregovora u Briselu, Đurić je rekao da sigurno neće biti laki i da srpska delegacija tamo ide pripremlјena i sa nečim što je dogovoreno ranije.\nMarko Đurić, jedan od članova delegacije Srbije koja je postigla sporazum u Vašingtonu, rekao je u Dnevniku RTS-a da je zadovolјan i ponosan onim što je potpisano.\n"Doneli smo u Srbiju ovim sporazumom tri i po milijarde dolara novih investicija u pruge, železnice i puteve, nismo priznali nezavisnost Kosova što je prištinska delegacija mesecima najavlјivala kao cilј razgovora, za Gazivode smo obezbedili da električna energija koju do sada nismo mogli da povlačimo u centralnu Srbiju – da možemo da radimo studiju izvodlјivosti da se i to radi", naveo je Đurić.\nVrlo je značajno, kako je dodao, to što je Priština preuzela obavezu da se priklјuči "mini Šengenu" i širom otvori vrata za srpsku robu i srpsko tržište.\nDodao je da je Priština preuzela obavezu da poštuje sudske presude za manastire. Đurić je ocenio da je otvaranje kancelarije američke razvojne agencije signal stranim investitorima.\n"Ovde je polazna tačka bila pritisak na Srbiju da prizna nezavisnost Kosova. Mi smo došli sa papirima na koje cela Srbija može da se ponosi", istakao je Đurić.\nPredsednik Vučić je odoleo veliki pritiscima, kaže direktor Kancelarije za KiM. "Nije svejedno kada vam predsednik Tramp i predstavnici najmoćnije sila sveta zahtevaju nešto, kada vrše pritisak", ukazao je Đurić.\n"Uspeli da dođemo do situacije da počnemo da pregovaramo sa Prištinom, a Priština nije navikla da pregovara, nego da im drugi završe posao. Ako hoćete da ocenite sporazum, pogledajte reakcije Prištine i šta kažu albanski političari koji kažu da ovim nisu ostvareni cilјevi koji oni mesecima najavlјuju", naveo je Đurić.\nIstakao je i da je mnogo "kockica" moralo da se sklopi da se predsednik Srbije sastane sa predsednikom SAD, a da delegacija Prištine stoji pred vratima i da nema bilateralni sastanak.


Opozicija i pozicija kritikuju vladu zbog zaduživanja\nTanjug 10. decembra 2020. 17:28\nPODGORICA – Opozicione parlamentarne stranke DPS i LP, ali i Ujedinjena CG i Pokret za promjene, koje su deo parlamentarne većine, kritikovale su danas zaduživanje države za 750 miliona evra.\nZamenik predsednik DPS i bivši premijer Duško Marković saopštio je da bi vlada DPS bila satanizovana da je uradila isto na štetu države.\nMarković je posebno kritikovao to što su predstavnici nove vlasti to radili u izbornoj kampanji, mesecima nakon parlamentarnih izbora i prilikom izbora nove vlade.\n„Ocene su bile teške, naravno i netačne – da je Crna Gora spržena zemlja i zemlja uništene ekonomije“, rekao je Marković.\nDodao je i da je javnost za zaduživanje od gotovo milijardu evra saznala putem Tvitera.\nU Liberalnoj partiji kažu da je ekspertska vlada za manje od 72 sata „od svog grotesknog dolaska na posao sa 12 taksija uradila ono što niko ne bi mogao pomisliti, zadužila državu za ravno 750 miliona evra“.\nLP smatra da je taj potez vlade za rubriku „verovali ili ne“,\n„Srušila je mit, ovoga puta ne Kosovski sa ili bez zvezdice na kraju, nego onaj koji je tako prozaično gradio novi predsednik vlade i prvi među jednakima od 12 jahača apokalipse“, navodi se u saopštenju.\nDodaju da je nova vlada Crnu Goru i njenih 650 hiljada stanovnika zadužila za ravno 750 miliona evra.\nUjedinjena Crna Gora je od ministra finansija zatražila da hitno objasni jučerašnju izjavu na Tviteru „da je obezbeđena ekonomska budućnost Crne Gore novim zaduženjem od 750 miliona evra“, kako se ne bi stekao utisak da nova većina, kojoj pripada i UCG, nastavlja nova zaduženja građana po staroj i užasnoj matrici DPS.\nLider Pokreta za promjene Nebojša Medojević zatražio je ranije hitno sazivanje sednice parlamenta zbog novog zaduživanja države.\nNije važno kako žena stoji, već kako ti leži.


"Kolektivna amnezija" - MARSH online\nPočetna Vesti Društvo “Kolektivna amnezija”\nPovodom konferencije za novinare Đorđa Pavlovića, šefa odborničke grupe SPS Saopštenje za javnost izdala je Srpska napredna stranka u Valjevu. Saopštenje prenosimo u celosti:\n“Kada o epskoj nesposobnosti valjevske vlasti govore oni koji su obavljali ključne funkcije u gradu na Kolubari do pre godinu i po dana, a nemalo više decenija u kontinuitetu i koji su za sobom ostavili potpuni mrak, smešno je ili pak tužno i komentarisati.\nPodsećanja radi SPS je u Valjevu imao svoje predstavnike i to od predsednika Skupštine, direktora svih ključnih preduzeća između ostalih i Vodovoda, bivše Direkcije za izgradnju, Agrorazvoja, skoro svih kako republičkih tako i lokalnih inspekcija, kao i načelnika Gradske uprave i ostalih odeljenja u kako kažu „Sivoj zgradi”.\nTo građani Valjeva znaju, pa se nameće ozbiljno pitanje, otkuda smelost za ovom vrstom konferencija za novinare?\nŠef odborničke grupe SPS Đorđe Pavlović očigledno smatra da naši sugrađani imaju totalnu amneziju. Upravo, nemalo tri decenije, ova interesna grupacija na čelu sa Đorđem Pavlovićem, tadašnjim sekretarom Skupštine grada (do pre nešto manje od dve godine), a nekadašnjim i nezakonito postavljenim direktorom Vodovoda, dozvolila je da se u Valjevu nagomilavaju infrastrukturni problemi, da ih svesno ili nesvesno godinama ne rešavaju i da za svoje i nedelovanje svojih partijskih drugova na ključnim pozicijama konstantno optužuju sadašnje gradsko rukovodstvo.\nMoramo ponoviti, Valjevci nemaju kolektivnu amneziju.\nNakon konstantnih pokušaja da budu deo gradske garniture, brojnih nuđenja i pregovora Đorđe Pavlović, šef odboričke grupe SPS osmislio je novu strategiju delovanja, a to je konstantno medijsko eksponiranje.\nPozivamo Đorđa Pavlovića da što češće održava ovakve vrste konferencija za novinare jer na taj način promoviše sopstvene višedecenijske propuste i nečinjenja SPS za Grad Valjevo.\nZadatak Gradskog rukovodstva na čelu sa gradonačelnikom Lazarom Gojkovićem, koje sledi politiku Srpske napredne stranke na čelu sa našim predsednikom Aleksandrom Vučićem jeste da Valjevo učini boljim mestom za život svih Valjevaca, u svakom segmentu života. Valjevo je dobilo istorijsku šansu i ona ni po koju cenu neće biti propuštena, na radost svih naših sugrađana.\nJelena N. Lekić, poverenik Gradskog odbora Srpske napredne stranke Valjevo”\nPrethodna objava Zbog povećanog obima posla SZR “LINIJA” VALJEVO raspisuje konkurs za pozicije:


Tepić: Vučić da prestane da brani kriminal u Telekomu - NOVA portal\nPolitika Autor:N121. avg. 202022:04\nPotpredsednica Stranke slobode i pravde (SSP) Marinika Tepić pozvala je predsednika Srbije Aleksandra Vučića da prestane, kako kaže, da vrši pritisak na tužilaštvo i da brani kriminal i korupciju u Telekomu.\n„Aleksandar Vučić momentalno da prestane da vrši pritisak na tužilaštvo i da brani kriminal i korupciju u Telekomu. Time što na ovaj način zapravo brani svoju stranačku kasicu, Vučić već drugi dan za redom javno utiče na tužilaštvo da ne postupa po zakonu, umesto da sačeka presude i posle toga brani koga god hoće. Nemuštim saopštenjem je uprava Telekoma sama priznala saradnju sa Igorom Žeželjem, vlasnikom „Kurira“ i više firmi (Wireless Media, ćerke firme Mondo Inc, Firefly productions…) tvrdeći kako su transparentni, dok međusobne transakcije kriju kao zmija noge“, navela je, u pisanoj izjavi, Tepićeva.\nDirektor Telekoma prekinuo Mariniku Tepić\nIstičući da je njen cilj jasan, a to je, kako navodi, da želi da se sačuva „naša imovina Telekom“, zatražila je objašnjenje:\n„Neka objasne i ovaj novi manevar od pre samo 10 dana: koliko vrede ugovori Telekoma sa Žeželjem za distribuciju kanala Dox TV i Klasik TV, koji su Žeželju poslužili kao zaloga za zaduženje od skoro tri miliona evra kod AIK Banke? Ne govorimo o Ligi šampiona ili Igri prestola, već o dva potpuno nepoznata kanala preko kojih se muze Telekom i izvlače ogromne pare građana Srbije. Istovremeno, kada pitam Telekom zašto arči novac građana za partiju i bratiju, mene optuže da sam plaćenik i izdajnik, a sebe proglase patriotama“.\nIgor Žeželj je samo jedan od dokaza korupcije i pokazuje kako članovi SNS u Telekomu „čuvaju“ tu imovinu, za šta su dobro plaćeni i od Vučića zaštićeni, navodi se u pisanoj izjavi potpredsednice SSP.\nAleksandar Vučićmarinika tepićtelekom


Naslovne strane za utorak, 20. oktobar 2020. godine | Novinska agencija Beta\nDRUšTVO | 20.10.2020 08:35 > 20.10 08:35\nVEČERNJE NOVOSTI O povećanju broja zaraženih korona virusom u Beogradu "Eksplozija kovida 19 zapretila prestonici". O najavi predsednika Srbije Aleksandra Vučića "Pobedili smo tajkune, na redu su mafijaši".\nALO "Vućić objavio rat mafiji", povodom video obraćanja na Instagramu predsednika Srbije Aleksandra Vučića u kojem najavljuje da će se obračunati sa mafijašima. Reporteri lista na licu mesta "'Arena' ponovo spremna za bitku sa koronom".\nBLIC Epidemiolog Predrag Kon o aktuelnoj situaciji sa epidemijom korone "Virus tri puta zarazniji nego na početku". O očekivanjima oko formiranja nove Vlade Srbije "Dan D za novu Vladu".\nDANAS "Vučić tvorac fondacije 'za pristojno društvo'", o fondaciji "Za srpski narod i državu" koja je u oktobru prošle godine osnovana sa sedištem u centrali Srpske napredne stranke (SNS) na Novom Beogradu. O mogućem pooštravanju mera zbog epidemije korona virusa "Policijski čas je uvek znak nemoći države".\nINFORMER "Saslušajte Vazuru", list piše da je direktor FK Partizan Miloš Vazura u pauzi derbija sa Crvenom Zvezdom izjavio da je sudija dobio "poziv koji se ne odbija" i namestio Crvenoj zvezdi penal. "Srbija ušla u crvenu zonu", epidemiolog Predrag Kon upozorava da bez maski nismo više bezbedni od korone ni na ulici.\nKURIR Pod naslovom "Crvena zona", o nepridržavanju mera protiv korone kao što je nošenje maski i držanje rastojanja. "Šarcu pretili preko plakata na banderi", o Aleksandru Šarcu, koji je pogodjen hicima iz pištolja u tržnom centru Ušće u, kako mediji navodi, mafijaškom obračunu.\nSRPSKI TELEGRAF "Grobari pre mesec dana najavili ubistvo u Ušću", list piše da je na Instagramu, uz potpis Duh grobarstva, za Aleksandra Šarca napisano da će se sa njim pozabaviti. O tome ko su mafijaši na stadionu list piše: "Rat Zvezde i Partizana".\nPOLITIKA O povećanju broja zaraženih korona virusom "Srbija u crvenoj zoni, rizična sva okupljanja". "Opozicija u visokom startu za beogradske izbore", o dešavanjima u opozicionim strankama u vezi eventualnog učešća na narednim beogradskim izborima.


Rast cena električne energije utrostručiće broj ljudi koji ne mogu da plaćaju struju - Boom93\nNe zna se kad i koliko će struja da poskupi, ali poznato je da će poskupljenje pratiti nova uredba o zaštićenom kupcu.\nNa status zaštićenog kupca moći će da računa gotovo 200.000 domaćinstava, umesto 61.401 koliko ih je, prema podacima EPS-a, bilo u martu, prenosi Danas.\nSpekulacije o tome koliko će biti uvećani računi kreću od 10 ili 15 do 30 odsto za stanovništvo i do čak 70 odsto za privredu. Uz to, jasno je da će poskupljenje energije izazvati lančanu reakciju i najviše pogoditi potrošačku korpu čija vrednost takođe ulazi u obzir kada se određuje minimum prihoda domaćinstva koje se prijavljuje za olakšice u plaćanje struje.\nNovina kod najavljene uredbe je da će, kad se utvrdi da neko ima status povlašćenog kupca za električnu energiju, to pravo moći automatski da ostvari i za toplotnu energiju.\nKako za Danas kažu u Ministarstvu rudarstva i energetike, navedena uredba je zasnovana na vrednosti potrošačke korpe i njene strukture.\nProfesorka Ekonomskog fakulteta Jelena Žarković ukazuje da je već sada i kod nas i u Evropskoj uniji sve poskupelo, od hrane do troškova stanovanja i komunalija, ali da u EU postoji drugačiji pristup rešavanju socijalnih problema.\n„Te cene nastavljaju da rastu, a najviše pogađaju ljude sa skromnim primanjima jer dominiraju u njihovoj potrošnji. ALi, ugledni ekonomisti iz EU smatraju da je bolje tim ljudima davati neku novčanu pomoć, jer će se onda sami truditi da uštede, a ukoliko im se, na primer, omogući jeftinija struja, oni će je više trošiti, što nije smisao pomoći, jer će time dodatno da se pogura tražnja, odnosno izazvaće novi ciklus poskupljenja. Zato se kao mera zaštite standarda, smatra da je bolje dati paušalne novčane naknade, koje nisu ciljane za nešto konkretno nego omogućavaju raspodelu troškova. Kod nas, međutim, država nema nikakve promene, ne zna se ni ko će dobiti pomoć ni kako će dokazivati svoje pravo na nju, a inače se mere daju neselektivno, čak se subvencionišu i skupi automobili pa se dešava da pomoć iz dr+avne kase dobiju najbogatiji“, objašnjava sagovorica Danasa.\nProfesorka Ekonomskog fakulteta Aleksandra Anić kaže da je svaka pomoć siromašnima dobrodošla, ali da subvencije za grejanje i električnu energiju prima relativno mali broj domaćoinstava i da one ne mogu da smanje stepen siromaštva tim pre što se pomoć ne ostvaruje u novcu već u potrošni određene količine kilovata“; ističe Anić.\nDodaje, ipak, da je dobro da se poveća obuhvat subvenicionisanih potrošača.\n„Država je u poslednjih 20, 30 godina pokušavala samo da smanji broj korisnika novčane pomoći, a s druge strane je klasična priča ‘fali ti jedan papir’, jer ako samo po jednom kriterijumu ne ispunjavaju uslove, neće dobiti pomoć iako su siromašni“, objašnjava profesorka Anić.\nKako su iz Ministarstva rudarstva i energetike rekli za Danas, status energetski ugroženog pisca, pored korisnika socijalne pomoći, mogu steći i korisnici uvećanog dodatka za pomoć i negu drugog lica.\nOznakeCene Poskupljenje Srbija Struja\n13. maja 2022. u\nZnači sada nula Kwh 1300 dinara, a da najeftinija nam je struja\nAli zato ce I dalje moci da glasaju za Aleka makar I pod svecama.\nMenstruacija nije luksuz: Kampanja za smanjenje poreza na uloške i tampone u Srbiji\nU Evropi od koronavirusa umrlo više od dva miliona ljudi


Patrijarh pozvao Srbe na slogu i da ostanu na KiM - Info 24\nU okviru višednevnog boravka na Kosovu i Metohiji, patrijarh Irinej pozvao Srbe u Kosovskom pomoravlju na jedinstvo i slogu i poručio im da treba da ostanu na svojoj zemlji.\nU okviru višednevnog boravka na KiM, patrijarh srpski Irinej, nakon Prizrena posetio je i Štrpce, gde je vernike pozvao na jedinstvo i slogu i poručio da treba da znaju da nisu zaboravljeni i da treba da ostanu na svojoj zemlji, u svojoj kući i, kako je rekao, u svojoj domovini.\nPatrijarha su u porti Crkve dočekali Episkop raško-prizrenski Teodosije sa sveštenstvom i brojnim vernim narodom ovog kraja, saopštila je Televizija „Hram“.\n„Srećan sam i blagodaran Bogu što sam danas ovde sa vama. Iako sam mnogo godina živeo u Prizrenu ja sam danas po prvi put u ovom vašem divnom mestu i radujem se što vas vidim ovde u ovolikom broju. Vi ste ovde svoji na svome i znajte da je sa vama uvek bila i uvek će biti Crkva vaša, svi mi, naš narod Srpski gde god on živeo“, poručio je patrijarh.\nPoručio im je da nisu zaboravljeni.“Ostajte ovde, na svojoj zemlji, u svojoj kući, u svojoj domovini. Mi se Kosova i Metohije i svih vas nikada nećemo odreći, a razni moćnici ovoga sveta mogu da pričaju šta hoće“, rekao je patrijarh Irinej.\nPodsetio je da je sa Kosova i Metohije narod odlazio gonjen raznim mukama kroz vekove, ali se uvek vraćao i obnavljao svoj život na ovim prostorima.“Bog će pomoći i učiniti da to opet bude tako. Budite složni, budite jedinstveni i budite sa Crkvom svojom“, kazao je patrijar Srbima u Štrpcu.\nRadojičić ugostio članove Borda evropskog Udruženja za srčanu slabost


Poslednja izmena 22:22\n24.09.2018 u 21:11\nBritanac rešio matematički problem star 160 godina\nLONDON – Jedan od najistaknutijih britanskih matematičara Majkl Atija, tvrdi da je pronašao dokaz za Rimanovu hipotezu – jedan od šest matematičkih problema za čije je rešenje predviđena nagrada od milion dolara, a koji je skoro 160 godina izluđivao njegove kolege. Sada penzionisani Atija (89), nagrađivani britansko-libanski matematičar, predstavio je danas svoj rad na skupu u Hajdelbergu, za koji tvrdi da je „jednostavan dokaz” Rimanove hipoteze, a da li je uspeo da reši jedan od najpoznatijih nerešenih problema u matematici - utvrdiće komisija, navodi magazin „Nju sajentist”, prenosi Tanjug. Ukoliko rešenje Rimanove hipoteze bude potvrđeno, to će biti velika vest, ocenjuje britanski naučni časopis, ukazujući da je, između ostalog, ta hipoteza blisko povezana sa deljenjem prostih\nOlimpijsko zlato za Aleksu i Pavla\nMladi matematičari iz Srbije juče su ostvarili uspeh jednak onom koji bi postigli naši fudbaleri da su, kojim slučajem, pobedili na aktuelnom svetskom prvenstvu u fudbalu. Aleksa Milojević i Pavle Martinović, đaci Matematičke gimnazije u Beogradu, osvojili su dve zlatne medalje na 59. Međunarodnoj olimpijadi iz matematike u Klužu u Rumuniji, koja je najviše svetsko takmičenje iz ovog predmeta. Takav uspeh Srbija nije ostvarila još od 1974. godine, kada su tadašnjoj Jugoslaviji dva zlata na ovom nadmetanju doneli takođe đaci Matematičke gimnazije, ističe ponosno Srđan Ognjanović, direktor ove škole od nacionalnog značaja. Uspehu srpskih matematičkih mozgova ovde nije kraj, jer su i ostala četiri člana naše đačke reprezentacije juče takođe ovenčana medaljama. Igor Medvedev i Jelena\n20.11.2018 u 21:55\n20.11.2018 u 21:44\n20.11.2018 u 21:33\nČadež: Privredna saradnja Srbije i Albanije može da promeni region\n20.11.2018 u 21:30\nČak 115.000 dece živi u velikom siromaštvu


Počelo besplatno serološko testiranje novinara u Trebinju - Leutar.net\nPočelo besplatno serološko testiranje novinara u Trebinju\n9. februara 2021. LEUTAR Hercegovina, Vijesti 0\nTREBINJE – Medijski radnici sa područja Trebinja vrše besplatno serološko testiranje na antitijela virusa korona u Bolnici Trebinje koje im je omogućila ova zdravstvena ustanova.\nDirektor Bolnice Trebinje Nedeljko Lambeta pojašnjava da je ova zdravsvena ustanova počela sa komercijalnim testiranjima na antitijela COVID-a koja se rade svakog radnog dana od 10 do 12 sati u prostoru glavnog bolničkog hola adaptiranom u ove namjene.\nOn pjašnjava das u Bolnicu već kontaktirale firme iz ovog grada zainteresovane za testiranje svojih radnika, a da je odluka menadžmenta bolnice o besplatnom testiranju medijskih radnika donesena zbog svijesti o rizicima kojim se izlažu u ovom vremenu.\n„Odlučili smo da sve radnike u medijima u Trebinju besplatno testiramo na antitijela virusa korona, s obzirom na to da su u proteklom periodu bili izloženi COVID-u zbog prirode njihovog posla“, rekao je Lambeta.\nSvi koji žele da se testiraju na prisustvo antitijela virusa korona potrebno je da se najave pozivom u Bolnicu Trebinje…


Koliko znate o duvanu? - Lola\nDa li znate da Amerika već hiljadama godina uživa u duvanu, dok su Evropljani došli na red tek nakon što se Kristofer Kolumbo vratio iz te zemlje?\nDa li znate kome je prvom palo na pamet da ‘zarola’ duvan u papir? Ko je otvorio prvu fabriku? A koji je najstariji brend cigareta?\nMa da li uopšte išta znamo o njegovo poreklu? Sigurni smo da samo belo gledate u ove rečenice.\nZato vežite pojaseve, jer vas vodimo na putovanje oko sveta kroz nekoliko vekova koje će vam dati jasnu sliku svega što treba da znate…\nIstorija duvana seže daleko u prošlost, čak do 6.000 godina pre nove ere. Prvobitno uzgajan na prostorima južnoameričkih Anda, vrlo brzo se raširio i na prostore Severne Amerike. Oktobra 1492. godine, Kristofer Kolumbo upoznaje Evropljane sa tada čudnovatom biljkom. Uz svu popularnost koju je duvan sticao tokom vekova, počeo je da poprima nove oblike i da se koristi u različite svrhe.\nDavne 1760. godine, osnovana je prva fabrika za preradu i proizvodnju cigareta u Njujorku. Pa ipak, tek je u Turskoj 1832. godine započeta proizvodnja ručno motanih cigareta u papiru, što je označilo početak nove ere u istoriji duvana. Zatim, početkom 20. veka, počinje proizvodnja prve industrijske cigarete, dok se nešto kasnije nije pojavio i prvi patent za elektronsku cigaretu. Danas se na tržištu susrećemo i sa HeatControl tehnologijom, koja zagreva, a ne sagoreva duvan, tako eliminišući dim, pepeo i neprijatne mirise.\nDok se istorija duvana i dalje ispisuje, bacimo pogled na infografik koji nas sprovodi kroz najbitnije etape ove industrije, ističući najveće događaje koji su obeležili istoriju duvanskih proizvoda.


Vlada Srbije želi u rizik privatnih penzija? - Penzin\nPočetna Magazin Godine Penzija Vlada Srbije želi u rizik privatnih penzija?\nNaime, 18. aprila 2015. godine, na panelu MMF-a (a gde drugde? – prim. Penzina), organizovanom u okviru Generalne skupštine te institucije u Vašingtonu, srpski ministar finansija Dušan Vujović, najavio je da će “vlada razmotriti mogućnost da uvede obavezno privatno penzijsko osiguranje”, tzv. drugi stub penzijskog sistema (od moguća tri stuba penzijskog sistema – više na linku):\n– Penzijski sistem u Srbiji je skoro neodrživ. Odnos zaposlenih i penzionera je trenutno 1:1. Očekujem da ćemo uspeti da motivišemo sve da u punoj meri plaćaju poreze i doprinose na plate. Jedno od rešenja je i da razmotrimo ideju da uvedemo drugi stub osiguranja koji će biti motivacija za ljude da ulažu više, da obezbeđuju svoju budućnost i da na taj način pomognu da se balansira postojeći fond – zaključuje ministar Vujović.\nMeđutim, Blic piše da stručnjaci upozoravaju da je tzv. drugi stub krajnje kontroverzan:\n– Drugi stub penzijskog sistema podrazumeva delimično ili potpuno ukidanje državnog penzijskog sistema i propisivanje zakonske obaveze da građani moraju da štede u privatnim penzijskim fondovima, pri čemu privatni penzijski fondovi ne garantuju ništa u pogledu visine njihove penzije. Bilo kakva diskusija o drugom stubu u Srbiji mora da uzme u obzir krajnje razočaravajuća iskustva iz istočne Evrope – objašnjavaekonomista Nikola Altiparmakov, stručnjak za fiskalnu politiku i član Fiskalnog saveta.\nOko ekonomije, RTS (22. april 2015), bilo je posvećeno upravo ovoj temi, a govorili su:\nNikola Altiparmakov, član Fiskalnog saveta i stručnjak za penzioni sistem\nJelena Kočović, profesorka Ekonomskog fakulteta\nRadojka Nikolić, urednica Magazina Biznis i Ekonometarž\nO iskustvu sa privatnim penzionim osiguranjem i kakvi se trendovi očekuju govore Nataša Marjanović iz Delta Đenerali osiguranja i Zoran Milivojević iz Dunav osiguranja.\nZa Večernje novosti, Katarina Stanić, ekspert za penzije i penzijske sisteme, tvrdi da je drugi stub eksperiment sa neizvesnim i diskutabilnim ishodom u budućnosti, ali sasvim izvesnim u sadašnjem trenutku, a to je dodatni pritisak na već problematično finansiranje penzija:\n– U situaciji kada se već godinama mučimo s tekućim finansiranjem penzija zvuči neverovatno da se o drugom stubu uopšte i razmišlja. To bi značilo obavezno plaćanje doprinosa u privatne penzijske fondove. Takav penzijski model je devedesetih godina dizajnirala Svetska banka, a on praktično osim u državama Latinske Amerike, postoji samo još u istočnoevropskim zemljama.\nNapomena Penzina: 2009. godine sprovedena je studija “Izazovi uvođenja obaveznog privatnog penzijskog sistema u Srbiji” u kojoj je zaključeno da uvođenje drugog stuba u Srbiji nije preporučljivo.\nPolitički argument naveden u studiji – Radi dobijanja vlasti političari su spremni da obećaju, a kasnije i sprovedu promene pravila u penzijskom sistemu sa izuzetno neracionalnim i štetnim posledicama po ekonomiju zemlje. Jednom pak uspostavljena pravila veoma se teško menjaju u pravcu veće racionalizacije sistema, i svakako i u Srbiji nose veliki politički rizik za one koji bi ga eventualno preuzeli. Sa druge strane, država lako može i da izneveri penzionere, kao što je to bio slučaj 90-ih godina (studija je pisana 2009. godine te ne pominje “reforme”, odnosno smanjenje penzija od kraja 2014. godine).\n– Sasvim je moguće da građani tako imaju niske penzije, čak i niže nego u slučaju državnog penzionog sistema. Upravo to se desilo u istočnoj Evropi, gde su performanse drugog stuba bile još gore nego performanse državnog penzijskog sistema.\n– Zato su Mađarska i Poljska ukinule drugi stub, isto razmišlja Bugarska, a Slovačka, Letonija i Litvanija su znatno ograničile i smanjile drugi stub. Slovenija, Češka, kao i većina razvijenih zemalja poput Nemačke, Austrije, Francuske, SAD ili Kanade, nikada nisu ni htele da uvode drugi stub, jer su zaključile da to nije optimalan reformski pravac.\n– Usled nepoverenja prema državnoj svojini, drugi stub je inicijalno bio popularan u istočnoj Evropi, ali kad nije uspeo da ispuni nijedno od inicijalnih očekivanja, većina država je shvatila da prelazak iz jedne krajnosti u drugu nije rešenje. Neophodno je finansijski ozdraviti državni penzijski sistem i stimulisati građane da dodatno štede za penziju koliko god mogu, ali isključivo na dobrovoljnoj osnovi. – objašnjava Altiparmakov.\nTreći stub penzija – dodatno privatno penzijsko (životno) osiguranje\nU Srbiji skoro svaki deseti zaposleni štedi za starost mesečnim uplatama u privatne penzione fondove. Oni kod nas postoje osam godina, a ovu vrstu štednje pomaže i država tako što se na svaku uplatu zaposlenog u privatni penzioni fond do 5.329 dinara ne plaća porez.\nRačunice kažu da svako ko je prethodnih osam godina redovno sebi uplaćivao iznos jednak neoporezivom minimumu, a ova olakšica prvobitno je iznosila 3.000 dinara, do danas je prikupio oko 1,1 milion dinara. Taj novac može da koristi kada napuni 58 godina, bilo dizanjem celokupnog iznosa bilo mesečnim isplatama. Uplate u fond mogu da se nasleđuju, piše Blic.\nTags:drugi stubdrugi stub penzionog sistemaDušan VujovićFiskalni savetJelena KočovićKatarina StanićMeđunarodni monetarni fond MMFNataša MarjanovićNikola Altiparmakovpenzijepenzijsko osiguranjeprivatne penzijeRadojka NikolićZoran Milivojević


serbiancafe.com – PC Press Top 50\nMalo je sajtova koji traju ovako dugo, a i dalje su atraktivni ne samo za stalne posetioce, već i za novu Internet populaciju. “Tajna” SerbianCafé-a je u tome što je mnogo toga prepustio posetiocima: oni diskutuju u konferencijama, šalju Web strane i linkove i, što je najvažnije, oni čine popularni chat.\nSadržaj čine uobičajene rubrike on-line sistema, sa dosta dnevnih aktuelnosti, te zanimljivim i raznovrsnim magazinom. Vrlo korisna opcija je Etranslator koja vam može pomoći u prevodu pojedinih reči na engleski i sa engleskog. Nije šala – da biste dobili prevod reči “šargarepa”, moraćete da ispustite uobičajenu kvačicu na prvom slovu…\nDrenik uspeva da održi pažnju zanimljivim sadržajima. Centralno mesto zauzimaju vesti sa nizom linkova na sajtove sa TV programom, vremenskom prognozom, servisnim informacijama… Posebno popularni sadržaji su testovi inteligencije i znanja.


Detaljno preispitati rad institucija na nivou BiH | Zvornik Danas\nBANJALUKA – Republika Srpska u jedanaestom izvještaju Savjetu bezbjednosti UN ističe da je neophodno trenutno i detaljno preispitivanje institucija na nivou BiH, te predlaže osnivanje zajedničkih odbora na čelu sa organima vlasti Srpske i Federacije BiH /FBiH/, uz učešće predstavnika EU, radi ocjene njihovog rada.\n„U svim slučajevima u kojima bi se utvrdilo dupliranje entitetskih i kantonalnih institucija, pretpostavka je da bi se ukinula centralna institucija, a sredstva preusmjerila na entitetske i kantonalne institucije, s ciljem njihovog jačanja i obuke na tom nivou“, navodi se u dokumentu.\n„Opisano preispitivanje i program reforme bili bi najbolji mogući odgovor BiH i međunarodne zajednice i na zahtjeve izražene u demonstracijama viđenim tokom proteklih nekoliko mjeseci u mnogim gradovima BiH, kojima se traži reagovanje vlasti“, ističe se u dijelu izvještaja koji se odnosi se na potrebu značajnijih reformi na nivou institucija BiH koje se uporno opiru promjeni, poput onih u oblasti pravosuđa.\n„Takođe, Sud BiH je prvostepeni sud, ali donosi pravosnažne odluke protiv kojih nije moguće izjaviti žalbu nezavisnoj pravosudnoj instituciji, čak i kada pravo na takvu žalbu nalaže Evropska konvencija o ljudskim pravima i osnovnim slobodama“, navodi se u dokumentu.\n„Bez obzira na ove i ostale ozbiljne povrede evropskih standarda, predstavnici ovih institucija BiH, uz podršku određenih pripadnika međunarodne zajednice, kritikuju nastojanja Republike Srpske usmjerena ka njihovoj reformi kao `podrivanje državnih institucija`“, podsjeća se u izvještaju i napominje da je insistiranje Srpske da se ovim ozbiljnim institucionalnim problemima da prioritet u okviru strukturalnog dijaloga osuđeno kao „blokiranje napretka“.\n„Tužilaštvo BiH je, u najboljem slučaju, indiferentno kada je riječ o procesuiranju ratnih zločina Bošnjaka nad Srbima, a neke Bošnjake počinioce čak i štiti“, ističe se u izvještaju.\n„Ovo nepostupanje se vidi u evidencijama Tužilaštva BiH. Na primjer, Sud BiH je donio pravosnažne osuđujuće odluke za 10 puta više Srba za ratne zločine protiv Bošnjaka, nego obrnuto. Tužilaštvo BiH podiglo je optužnice protiv 121 Srbina, 14 Hrvata i nula Bošnjaka“, ističe se u dokumentu upućenom savjetu bezbjednosti UN.\n„Bez obzira na ove suštinske nedostatke – a ove institucije imaju tendenciju da krše međunarodne standarde u pogledu transparentnosti i odgovornosti – one generalno uživaju nepodijeljenu podršku međunarodne zajednice. Vrijeme je da se uvidi da ove institucije moraju opravdati svoje postojanje potrebom za njihovim uslugama i radom“, navodi se u izvještaju.\nU dokumentu se upozorava i da institucije BiH imaju ekstremno visoke troškove uprkos drastično manjem broju odgovornosti i funkcija u odnosu na entitetske institucije, za šta su primjer Oružane snage BiH, koje koštaju građane skoro četiri puta više od najskuplje institucije na nivou BiH – Uprave za indirektno oporezivanje.\n„Dalje produbljivanje ovih problema donosi podjela strane pomoći. Velika pažnja stranaca usmjerena je na institucije BiH, koje imaju najmanje uticaja na svakodnevan život građana BiH“, upozorava Srpska.\nU dokumentu se napominje da su SAD, prema izvještaju Kongresne istraživačke službe iz 2013. godine, BiH dale dvije milijarde dolara od sticanja nezavisnosti do danas, a da treba primijetiti da se u izvještaju naglašava da je „američka pomoć usmjerena na jačanje institucija BiH na državnom nivou“.\n„Trenutno, APIK čak nema ni svoj telefonski broj na koji bi građani mogli da prijave korupciju zvaničnika“, navodi se u izvještaju i dodaje da su programi borbe protiv korupcije najdjelotvorniji na nivou entiteta i kantona.\nOznake: bihinstitucijepreispitanjeradsavjet bezbjednosti un


Tehnički pregledi donirali osveženje za medicinske radnike\nUdruženje linija tehničkog ispitivanja vozila (ULTIV) iz Niša doniralo je Kliničkom centru Niš mineralnu vodu, sokove, keks i kroasane u vrednosti od 200.000 dinara.\n-Doneli smo odluku da doniramo pomoć direktno onima koja je ta pomoć najpotrebnija - zaposlenima u KC Niš. Oni su naši istinski heroji, mukotrpno i hrabro rade svoj posao, duži vremenski period i to bez mnogo predaha ne bi li nas sačuvali od ove pošasti koja nas je snašla. Vredno se bore za svakog pacijenta. Naši članovi su prepoznali tu predanost i hrabrost medicinskih radnika i iz dubine svoje duše i otvorenog srca šalju pomoć baš njima,u znak zahvalnosti za sve što su činili i što još uvek čine za sve nas. Zato je naša akcija i dobila ime „donacija od srca“. Smatramo da svaki pojedinac treba da dâ neki svoj doprinos borbi protiv ovog zla. Da se svi zajedno ponašamo odgovorno i ozbiljno i time pokažemo da smo kao društvo dorasli ovom vremenu. Da sutra naše potomke učinimo ponosnim, kaže predsednik Upravnog odbora ULTIV Dalibor Gocić.


Mađarska usvaja zakon „Zaustavimo Soroša” - Politika\nArhiva » Vesti » Politika 17.01.2018\nBudimpešta - Mađarska uvodi nove zakone o oporezivanju i mogućem sankcionisanju mađarskih grupa koje pomažu ilegalne migrante i za to dobijaju sredstva iz inostranstva, saopštila je mađarska vlada, koja je set zakona nazvala „Zaustavimo Soroša”.\nTakve grupe će morati da se registruju u sudovima i da plate porez od 25 odsto na sredstva dobijena iz inostranstva, izjavio je mađarski ministar unutrašnjih poslova Šandor Pinter, prenosi AP.\nGrupe koje se ne registruju, a za koje vlasti smatraju da pomažu ilegalnim migrantima, mogle bi da budu novčano kažnjene. Mađarska vlada optužuje američkog milijardera mađarskog porekla Džordža Soroša za izazove koje Mađarskoj donose migracije, delimično zbog toga što on finansira grupe koje se zalažu za prava izbeglica.\nPinter je, ne pominjući imena, kao primer naveo da je neimenovana osoba ili grupa migrantu u Beogradu dala mobilni telefon koji sadrži mape i druge informacije „koje pokazuju put za Evropu”.\nUz to, mogli bi biti izdati i ograničavajući nalozi protiv mađarskih građana za koje se smatra da „organizuju ilegalne migracije”, a koji bi bili primenjeni u zoni od osam kilometara od šengenske granice Mađarske. Strancima za koje se utvrdi da pomažu ilegalnim migrantima mogao bi da bude zabranjen ulazak u Mađarsku, rekao je Pinter.\nPortparol mađarske vlade Zoltan Kovač izjavio je da se očekuje da mađarske nevladine grupe „koje imaju veze sa ilegalnim migrantima ili pitanjem migracija, slede zakon i vlastima naznače...da se bave tim aktivnostima”.\nNovi zakoni se neće primenjivati na, na primer, verske dobrotvrone grupe ili Crveni krst, koji raspodeljuju hranu, lekove i druge vrste pomoći migrantima. „Pružanje pomoći nije isto što i aktivno učešće u nečijem ilegalnom prelasku granice”, zaključio je Kovač. (Tanjug)\nVesti online sreda, 17. januar 2018.\nMinistar unutrašnjih poslova Budimpešta Porez


Kamp Crvenog krsta - www.mrkonjic-grad.com\nKamp Crvenog krsta\nU Turističkom centru Balkana kod Mrkonjić Grada u utorak naveče otvoren je 8. omladinski kamp "Balkana 2005" kojeg zajednički organizuju Crveni krst RS i Opštinska organizacija Crvenog krsta u Mrkonjić Gradu.\nU kampu, koji će trajati osam dana, boravi 50 članova podmlatka i omladine Crvenog krsta iz sedam regija u Republici Srpskoj.\nKamp je otvorio član Republičkog odbora Crvenog krsta RS Duško Miletić, a svečanosti su prisustvovali kopredsjedavajući društva Crvenog krsta BiH Branko Leko, koordinator omladine i podmlatka Crvenog krsta Veselka Trobok i koordinator Službe traženja Momir Škiljević, kao i predstavnici mrkonjićke opštine.\n- Polaznici kampa, kaže upravnik Zdravko Kozarević, obradiće pet kursnih cjelina. Riječ je o prvoj pomoći, realističkom prikazu stanja, povreda i oboljenja, spašavanju na vodi, animaciji, rukovođenju i diseminaciji i kursu za markinante.\n- Zadovoljni smo uslovima koje imamo na Balkani, jer je ovaj jedan od najboljih na našim prostorima. Polaznici kampa pokazali su veliki interes za kurseve gdje mogu da nauče dosta toga novoga, kaže instruktor rukovođenja i disaminacije Veljko Savić.\nOsim angažovanja u kursevima, mladi na Balkani imaće i sadržajan sportski i kulturno-zabavni život. Lijepo vrijeme koristiće i za odmor i kupanje u jezerima Balkane.\nSlobodan Dakić, "Glas Srpske" 28.7.2005


Procena GRECO – poznati problemi i vrlo korisne sugestije\nDatum kreiranja: petak, 03 jul 2015\nTransparentnost Srbija (deo Transparency International) smatra da je GRECO dobro prepoznao neke od problema u borbi protiv korupcije. U okviru četvrtog kruga evaluacije, koji se sprovodi u okviru mehanizma Saveta Evrope GRECO (Grupa zemalja za borbu protiv korupcije), u fokusu su bili rad zakonodavnih tela, pravosuđe i sukob interesa, a Srbija je dobila 13 preporuka o čijem izvršenju treba da podnese izveštaj do kraja sledeće godine. Primena tih preporuka će svakako poboljšati uslove da zakonodavna i sudska vlast budu manje izloženi rizicima korupcije. Za osetne pomake je, međutim, po našoj oceni, potrebno mnogo više – da parlamentarci zaista žele da se koriste svojim ovlašćenjima u nadzoru nad izvršnom vlašću i da javni tužioci bez straha i selektivnosti gone aktuelne slučajeve korupcije.\nNijedna od preporuka ne predstavlja potpunu novinu. Naprotiv, da su rokovi iz domaće antikorupcijske strategije bili poštovani, neke od njih, kao što su uređivanje lobiranja i izmene Zakona o Agenciji za borbu protiv korupcije radi povećanja ovlašćenja tog organa i efikasnije kontrole, bi već odavno bile ispunjene. Ostaje da se vidi da li će uvođenje ovog međunarodnog elementa i praćenja izvršenja pomoći da državni organi ispune obaveze koje su sami sebi zadali.\nZnačajan deo preporuka se odnosi na pravosuđe i ima za cilj da poveća nezavisnost Visokog saveta sudstva i Državnog veća tužilaca, kao i unapređenje transparentnosti njihovog rada. Transparentnost – Srbija smatra veoma važnim to što su se GRECO evaluatori osvrnuli na problem nepoštovanja pravila o javnim raspravama u pripremi propisa, koji je vezan ne samo za parlament, već mnogo više na organe izvršne vlasti. Takođe izražavamo zadovoljstvo time što je GRECO u pripremi izveštajakoristio materijale koje smo predstavili evaluatorima na sastanku održanom u sklopu pripreme ove analize.


Početak/Društvo/Nedimović: Ozbiljno ćemo se pozabaviti Merošinom!\nPosetom Dešilovu i pominjanjem Merošine na sastanku u Nišavskom okrugu ministar poljoprivrede Branislav Nedimović pokazao je značajno interesovanje za našu opštinu. Najavio ulaganja iz Mađarske u “Voćar” i proizvodnju i preradu višnje.\nMinistar poljoprivrede posetio je danas Nišavski upravni okrug i razgovarao načelnicom Draganom Sotirovski i predstavnicima lokalnih samouprava, Sekretarijata za poljoprivredu grada Niša, Udruženja pčelara kao i predstavnici Udruženja voćara, vinogradara i vlasnika mesara i mlekara i tom prilikom najavio ozbiljna ulaganja u našu opštinu.\nOni su mogli da se upoznaju sa planovima i programima koje ministarstvo sprovodi. Teme sastanka bile su uređenje rečnih korita voda prvog reda, regulacija korita Južne Morave i Toplice, isplata subvencija, različita pomoć poljoprivrednicima i modernizacija sistema protivgradne zaštite.\nObraćajući se medijima, ministar je izjavio da će mu prioritet biti Merošina i najavio ulaganja i investicije u razvoj naše opštine. Najavio je potencijalno ulaganje mađarskih investitora u “Voćar” i obišao domaćinstvo Milana Stamenkovića iz Dešilova.\n“Ozbiljno ćemo se pozabaviti Merošinom, odnosno preduzećem “Voćar”, zato što su tamo konačno razrešeni imovinsko pravni odnosi i problemi, tako mi je barem rečeno, mađarska strana nam se javila i želi četiri nova projekta da zajednički implementiramo, moj predlog će biti Merošina, samo je pitanje da li ćemo uspeti da zadovoljimo njihove kriterijume. Posao mađarske strane je da obezbedi finansijska sredstva za investiciju, da obezbedi dugogodišnji ugovor a naš da obezbedimo prostor i kooperante, moja prva na listi želja će biti Merošina“-rekao je ministar Branislav Nedimović.\nPredstavljajući nove programe za poljoprivredne subvencije osvrnuo se i na implementaciju IPARD programa.\n“Do sada smo imali dva konkursa za IPARD fondove, za traktore i mehanizaciju, ukupan budžet je ove godine 225 miliona evra, treći poziv počinje za pet-šest dana. Ukupno će ih biti osam u 2018. godini, a tu su i druge investicije u prerađivačkoj industriji“-istakao je ministar.\nBlizina koridora 10 omogućava dovođenje i jednog turskog investitora koji želi da investira u preradu goveđeg mesa za njihovo tržište, za šta su mnoge opštine iz Nišavskog okruga pokazale interesovanje.\nUređenje rečnih korita\nTakođe, pomoćnik predsednika opštine Merošina Srđan Đorđević sastao se sa predstavnicima JP Srbijavode oko projekta uređenja rečnih korita Jugbogdanovačke i Krajkovačke reke, kako bi se sprečila nova izlivanja, a koje su u nadležnosti ovog javnog preduzeća.\nDa podsetimo, Jugbogdanovačka i Krajkovačka reka izlile su se nakon naglog otapanja snega i kao prethodnih godine nanele štetu poljoprivrednicima iz naše opštine.\nBranislav Nedimović IPARD Fondovi ministar poljoprivrede višnja Voćar


Odricanje od odgovornosti - Wholistic\nPregledavanjem sajta wholistic.ba i njegovog cjelokupnog sadržaja do koga možete doći na njemu ili putem njega (email bilteni, kursevi, elektronske kinjige, webinari, online kursevi i program, društvene mreže) slažete se da u potpunosti prihvatate sve dijelove ovog disklejmera (odricaja od odgovornosti). U slučaju da se ne slažete sa bilo kojim njegovim dijelom, ovog momenta napustite sajt i nemojte više pristupati njegovom sadržaju.\nSadržaj sajta predstavljen je javnosti samo u edukativne i informativne svrhe\nNema zdravstvenih savjeta\nAutorica sajta nije doktorica ili psiholog niti ima namjeru to da postane.\nNe tretiram, ne liječim niti dajem dijagnoze.\nSvi sadržaji sajta dati su na uvid u najboljoj namjeri i autorica sajta ni u kom slučaju ne može biti odgovorna za bilo kakve štete i propuste i ni u kom slučaju ne prihvata odgovornost za direktne ili indirektne štete koje mogu nastati kao posljedica korištenja informacija.\nPrihvatate da dobrovoljno pristupate sajtu i da ste isključivo i lično odgovorni za vaše izbore, akcije i rezultate-sada i u budućnosti.\nKao u svim situacijama, ponekad postoje nepoznati pojedinačni rizici i okolnosti koji mogu nastati korištenjem sajta i koji mogu uticati na rezultate i umanjiti ih. Shvatate i prihvatate da sve sugestije i preporuke sa sajta ili preko njega preuzimate na sopstveni rizik bez ikakve odgovornosti autorice i ostalih kreatora sadržaja.\nAutorica sajta može da se odluči za saradnju sa brendovima čije vrijednosti, vizija i misija su u skladu sa njenim vrijednostima uz visok stepen selekcije.\nOd vas se traži da koristite vlastitu procjenu da biste utvrdili da li su takav proizvod, usluga ili program odgovarajući za vas. Preuzimate sve rizike i autorica sajta nije odgovorna za bilo koji program, uslugu ili proizvod koji promoviše, prodaje ili podijeli na sajtu.\nNema ličnog odobrenja autorice sajta\nSva literatura i veb adrese na sajtu sa informacijama, mišljenjima, savjetima , programima, proizvodima ili uslugama bilo kog pojedinca, firme ili entitete ne predstavljaju zvanično odobrenje autorke sajta. Autorica sajta nije odgovorna za sadržaje, priloge, email-ove, video zapise, društvene mreže, programe, proizvode i usluge bilo koje druge osobe, firme ili entitete koji mogu biti povezani ili upućeni na ovaj sajt. Također, ako se adresa sajta pojavljuje na drugoj veb lokaciji, programu, proizvodu ili uslugama nekog pojedinca, ona ne predstavlja zvanično odobrenje autorice sajta za njihovo poslovanje ili veb sajt.\nIako se ulažu svi napori kako bi se osigurala tačnost informacija koje se dijele na sajtu ili putem njega, informacije mogu nehotice sadržavati netačnost ili tipografske greške. Slažete se da autorica sajta nije odgovorna za stavove, mišljenja ili tačnost činjenica koje se dostavljaju na sajt ili putem njega, niti od bilo kog drugog pojedinca ili kompanije koja je povezana sa sajtom ni na bilo koji način. S obzirom na to da se naučne, tehnološke i poslovne prakse stalno razvijaju, slažete se da autorica sajta nije odgovorna za tačnost informacija na sajtu, niti bilo kakve greške i propuste koji se mogu pojaviti.\nPreuzimate sve rizike i slažete se da autorica sajta na bilo koji način nije odgovorna za tačnost informacija na sajtu.\nKorištenjem sajta wholistic.ba slažete se sa svim dijelovima gore navedenog odricanja od odgovornosti.


Kanton Sarajevo: Preporuke povodom najavljenih padavina - BIGportal.ba\n7 Novembra, 2021 7 Novembra, 2021 020\nOperativni centar Kantonalne uprave civilne zaštite u Kantonu Sarajevo izdao je povodom najavljenih padavina za sutra i u utorak, 9. novembra, preporuke fizičkim i pravnim licima za preduzimanje preventivnih mjera zaštite i spašavanja od poplava zbog mogućeg daljeg usložavanja situacije.\nPreporučuje se svim pravnim i fizičkim licima da odmah u skladu sa svojim nadležnostima i obavezama preduzmu neophodne preventivne mjere zaštite od kišnih padavina, te pripreme adekvatne snage i materijalno-tehnička sredstava za brzi odgovor na najavljene kišne padavine, naveli su iz Operatnivnog centra.\nNa taj način će se, kako dalje navode, stvoriti pretpostavke za efikasnije i brže reagovanja svih subjekata sistema zaštite i spašavanja u sveobuhvatnom odgovoru na potencijalne izazove i prijetnje od poplava, a samim tim će se izbjeći velike materijalne šteta, kao i moguće povrede i ljudske žrtve.\nPosebno apelujemo da opštinske službe civilne zaštite s područja Kantona Sarajevo odmah stave svoje organizovane snage zaštite i spašavanja u stanje pripravnosti kako bi bile spremne kao snage prvog odgovora da reaguju na potencijalno moguće obilne kišne padavine na području svojih opština – istakli su iz Operativnog centra.\nNove obilne padavine, posebno na jugu i istoku, meteorolozi su najavili u ponedjeljak i utorak, 8. i 9. novembra.\nPadavine će u utorak u većini predjela biti do 20 litara kiše po metru kvadratnom, osim na krajnjem istoku i Hercegovini gdje će pasti 30 do 60, lokalno i do 70 litara, saopšteno je ranije iz Republičkog hidrometeorološkog zavoda.


Supervizor očekuje konkretne rezultate u borbi protiv korupcije od Kancelarije za prevenciju korupcije | Brčanski Forum\nSupervizor očekuje konkretne rezultate u borbi protiv korupcije od Kancelarije za prevenciju korupcije\nU četvrtak, 16. septembra, prvi zamjenik visokog predstavnika i supervizor za Brčko Majkl Skenlan prisustvovao je potpisivanju Memoranduma o razumijevanju između Vlade Distrikta i Kancelarije za međunarodnu borbu protiv trgovine narkoticima i provedbu zakona pri Ambasadi Sjedinjenih Američkih Država.\nOvim memorandumom formalizovan je sistem, zasnovan na kriterijumima, za pomoć Brčkom u uspostavi efikasne Kancelarije za prevenciju korupcije, čiji je cilj da u Distriktu zaživi politika nulte tolerancije prema korupciji.\nPutem administrativnih revizija i istraga, Kancelarija će, kao nezavisno tijelo, ocjenjivati poštivanje propisa o zapošljavanju, nabavkama i izdavanju dozvola u cijelom javnom sektoru kako bi se iskorijenila korupcija i ojačale sistemske kontrole.\nTakođe je neizostavna i uloga građana kao zviždača koji će ovoj kancelariji prijavljivati uočene zloupotrebe javnih funkcija ili javnih sredstava. Bez toga, Brčko ne može postati zajednica zasnovana na pravičnosti, transparentnosti i meritokraciji, što je neophodno ukoliko se mladim ljudima želi pružiti razlog da ostanu u Distriktu.\n„Potpisivanjem ovog memoranduma o razumijevanju vidimo da Brčko kreće na pravi put da povrati povjerenje javnosti u institucije Distrikta. Ali povjerenje se stiče, tako da se rezultati rada ove kancelarije i Komisije za utvrđivanje sukoba interesa moraju vidjeti do proljeća sljedeće godine. Uspješnost njihovog rada značiće da je ostvarena ideja koja stoji iza obilježavanja Dana Brčko Distrikta, jer su Vlada i institucije Distrikta osnovane da bi bile primjer javne službe u BiH. Za to će biti potrebna sredstva i podrška Kancelariji i Komisiji kroz budžetska izdvajanja Vlade i Skupštine još ove jeseni čime bi jasno dali do znanja da je borba protiv korupcije prioritet,“ naglasio je Scanlan.


Opsadno stanje ispred suda u Sarajevu, duge cijevi, specijalci: Amel Sejfović doveden na suđenje | BL!N Magazin\nHronika 18.05.22, 09:56h\nVrhovni sud Federacije BiH ukinuo je presudu Kantonalnog suda u Sarajevu kojom je Amel Sejfović bio osuđen na 10 godina zatvora zbog bijega iz KPZ Sarajevo\nU centru Sarajeva trenutno vlada opsadno stanje, javlja Avaz.\nAmel Sejfović je bio osuđen zbog organiziranja kriminalne grupe koja mu je omogućila bijeg iz KPZ-a, dok su ostali proglašeni krivima za pomaganje. On je zbog bjekstva bio osuđen na 10 godina, Igor Miloš na godinu, Dževad Hazić sedam, dok je Amir Ibrahimi dobio pet godina zatvora.\nSejfović je iz zatvora pobjegao 3. septembra 2017. godine, a uhapšen je 11. septembra na lokalitetu između Visokog i Kiseljaka. U ovom predmetu se sudilo još i Igoru Buzovu, Sanjinu Borčaku i Mirzi Fazliću, koji su osuđeni na osnovu sporazuma o priznanju krivice koji su sklopili sa Tužilaštvom KS-a.\nSejfović u KPZ Zenica trenutno služi kaznu od 14 i po godina zbog pljačke Raiffeisen banke kojom prilikom je ubijen biciklista.


OSCE: Prekinuti diskriminatornu praksu ‘dvije škole pod jednim krovom’ – Glas TK\nMisija OSCE u BiH podsjeća nadležne institucije u BiH na nužnost poduzimanja konkretnih koraka kako bi se prekinula praksa “dvije škole pod jednim krovom”, ističući kako ta praksa predstavlja kršenje međunarodnih konvencija i domaćeg zakonodavstva.\n-To je diskriminatorna praksa za koju se može očekivati da će imati štetan uticaj na djecu i sposobnost BiH da se razvije kao demokratska i inkluzivna država – rečeno je Feni iz OSCE-a u vezi sa i dalje prisutnom praksom u BiH “dvije škole pod jednim krovom”.\n-U našem izvještaju iz 2018. godine: Dvije škole pod jednim krovom ”Najvidljiviji primjer diskriminacije u oblasti obrazovanja u Bosni i Hercegovini”, podsjetili smo nadležne domaće vlasti na njihovu obavezu da uklone ovu diskriminatornu praksu i predložili preporuke za unapređenje vizije mirne, stabilne i multietničke BiH – naglašavaju iz OSCE-a.\n-Prema toj odluci, Ustavni sud BiH je ukinuo odluku Vrhovnog suda FBiH i vratio je nižem sudu na ponovni postupak. Slučaj je još u toku jer Vrhovni sud FBiH tek treba donijeti odluku u skladu sa Ustavom BiH i Evropskim sudom za ljudska prava – navode iz OSCE-a.\nNaglašavaju također da postoji niz konkretnih koraka koji se mogu poduzeti kako bi se prekinula praksa “dvije škole pod jednim krovom“ u BiH.\nCilj bi trebao biti, kako podvlače, uspostavljanje inkluzivnih škola u kojima djeca zajedno pohađaju mnoge časove i, dok se jezičke i kulturne razlike priznaju i poštuju, uključujući i kroz odvojene časove jezika i vjeronauke, djeca se poučavaju na osnovu nastavnih planova i programa koji promoviraju toleranciju i kritičko mišljenje, i koji učenicima nude višestruke perspektive.\n-Misija preporučuje odgovornim vlastima da se uključe u politički dijalog s ciljem razvoja inkluzivnog pristupa koji eliminira diskriminaciju. Takođe preporučuje administrativno i pravno ujedinjenje škola kako bi se sistematski povećala interakcija među djecom, reformirali postojeći nastavni planovi i programi i osiguralo puno poštivanje sudskih odluka – poručuju iz OSCE-a.\nPojašnjavaju da preporuke Misije imaju za cilj uklanjanje diskriminatorne prakse i povećanje inkluzivnosti u školama, čime se poboljšava kvalitet obrazovanja općenito.\n-Misija OSCE-a spremna je podržati vlasti u BiH u koncipiranju tog puta ka rješavanju ovog pitanja i provedbi dogovorenih mjera – naglašavaju iz OSCE misije u BiH.\nPrevious Post: U Tuzli od 02. do 04. novembra 13. Festival Sevdalinke uz eminentna estradna imena\nNext Post: U TK i dalje najveći odziv na vakcinaciju u Doboj Istoku, a najmanji u Sapni


“Imali smo sjajan sastanak i predsednik je razumeo u kakvom su položaju klubovi. Kako su oni svojim kvalitetnim radom garant budućih uspeha reprezentacije prihvatio je odmah naš predlog da država pomogne rad klubova”, rekao je Jelenić.\n“Da ne bude zabune tačno će se znati na šta se sredstva odnose. Klubovi će potpisati ugovor sa savezom, pravdaće sredstva koja će biti namenska, za igrače, trenere, putovanja… Neće biti bacanja u bunar i Savez i ja kao predsednik smo garant namenskog trošenja sredstava. Svaki klub će dobiti deo sredstava u zavisnosti od ranga takmičenja. Davaće se u četiri rate i klubovi će biti dužni da posle svake opravdaju potrošeni novac. Takođe deo novca će ostati i za akcije saveza”, kazao je Jelenić.\n“Predsednik zna koliko je vaterpolo trofejni sport i u toj činjenici se ogleda njegova želja da nam pomogne. Klubovi su u krizi i država je na ovaj način pokazala koliko želi i koliko može da učestvuje u što boljem funkcionisanju. Zaista zbog ovog ali prošlogodišnjeg gesta dugujemo veliku zahvalnost predsedniku Vučiću”, rekao je Jelenić.


Palice - Blic Online\nMUŽU ZARILA NOŽ U LEĐA Muškarac se ranjen sam odvezao do bolnice, a pomahnitala žena pobegla sa lica mesta i ZAKUCALA SE U BANDERU\nPolicija traga za maskiranim napadačima koji su u noći između utorka i srede izleteli na auto-put Miloš Veliki kod Mislođina i naoružani palicama lupali vozila.\nMeštani jednog sela u Indoneziji naoružani noževima, maljevima i palicama ubili su 292 krokodila nakon što su ove životinje pojele jednog muškarca na lokalnoj farmi, rekao je jedan zvaničnik. Na fotografijama koje je objavila novinska agencija Antara vide se krvavi ostaci krokodila na gomili u oblasti Sorong, u provinciji Zapadna Papua, na istoku Indonezije.\nDRAMA U SARAJEVU Radnici Vodovoda pokušali da isključe nelegalnog korisnika, građani ih napali SEKIRAMA I PALICAMA\nRadnike sarajevske Službe za održavanje vodovodne mreže i objekata KJKP Vodovod i kanalizacija jutros se dočekalo neugodno iznenađenje.\nNemačka policija zaplenila noževe, palice, eksplozivne naprave\nNemačka policija zaplenila je noževe, bejzbolske palice i zapaljive naparave na različitim lokacijama u i oko Hamburga, saopštili su danas zvaničnici.\nMasovna tuča NOŽEVIMA, MAČETAMA I PALICAMA u Londonu posle "ilegalnog rejva"\nNajmanje jedna osoba je izbodena tokom masovnog sukoba noževima, palicama i mačetama u Stamford Hilu u Londonu posle "ilegalnog rejva".\nBEOGRAĐANI DOŽIVELI ŠOK U CRNOJ GORI Tri mladića upala u autobus sa PALICAMA I BESNIM PSOM, pa pretili putnicima\nU autobusu punom Beograđana, koji saobraća od Herceg Novog do Beograda, oko 2 sata posle ponoći došlo je do incidenta kada su vozilo "uletela" trojica mladića sa palicama i psom i zapretili putnicima i vozačima, saznaje "Blic".\nŠvrakić o incidentu na Bjelašnici: Direktorkin muž je vređao decu i pokazivao im polni organ\nPredsednik Udruženja “Zelene beretke”, Muhamed Švrakić, povodom današnjih dešavanja u hotelu “Maršal” na Bjelašnici je kazao da je on jedini fizički povređen.\nBratunac: Razbojnici palicama i pivskim flašama polupali stakla na pekari\nSedam razbojnika iz Srebrenice u nedjelju oko 3.20 iza ponoći, palicama i pivskim flašama polupali su stakla na pekari „Magistrala“, u centru Bratunca, vlasnika Fatmira Duraja, saopšteno je iz Stanice javne bezbednosti Bratunac.\nBRUTALNO UBISTVO Kidnapovali mladića, tukli ga palicama - pa golog ostavili na parkingu FK Partizan\nBeograđani D. K. i D. N. uhapšeni su zbog sumnje da su oteli i u šumi brutalno pretukli Vuka J. (24) iz Beograda u naselju Mali Mokri Lug, a zatim ga golog izbacili u Humskoj ulici, na parkingu FK Partizan. Mladić je kasnije tokom noći preminuo od zadobijenih povreda, a policija traga i za trećim napadačem, kao i za automobilom koji je prilikom napada korišćen, piše Alo!.\nBanda otela srednjoškolca, u podrumu mu palicama pokidali uvo, lomili zube\nČetvoročlana banda otela je učenika Hemijske škole u Leskovcu Miodraga Kankaraša (19) i palicama mu pokidala uvo, polomila dva zuba i uzubijala ga do nesvesti, a sve zbog reketa od 100 evra.\nNapali predsednika opštine Sjenica i pretili mu da će ga ubiti\nPredsednika opštine Sjenica Hazbu Mujovića (SDA Sandžaka) napala su dva muškarca koja su, prema njegovim rečima, pokušala da ga, pred stotinu očevidaca, pretuku palicama.\nZAKON BATINE Dekan FPN pretučen jer ne da ostavku\nIlija Vujačić (61), dekan Fakulteta političkih nauka, pretučen je u subotu ispred svoje zgrade u Beogradu. Dvojica od trojice napadača uhapšena su pre dva dana, a juče su uhapšena još dva mladića zbog napada. Ipak, identitet nalogodavaca još nije objavljen.\nPogledajte: Tuča radnika mačetama i motkama u fabrici kontroverznog "Foksona"\nTuča u kojoj je učestvovalo oko 300 radnika izbila je u krugu jedne od fabrika tajvanske kompanije "Fokskon" u Kini, koja u toj zemlji sklapa "ajfone" američkog giganta "Epla". U sukobima u gradu Jantaiju, u provinciji Šandong, povređeno je 11 osoba, saopštio je "Fokskon".\nNova pravila u SAD: Putnici mogu da unose džepne nožiće u avion\nPrema novim pravilima američke Transportne bezbednosne agencije (TSA), putnici od sledećeg meseca mogu da unose džepne nožiće u avion.\nU Tunisu policija suzavcem i palicama po demonstrantima\nPolicija je danas suzavcem i palicama, na centralnoj tuniškoj aveniji, rasterala demonstracije koje vlasti ne odobravaju na tom mestu.\nPrivedena osmorica mladića u Temerinu\nNovosadska policija večeras je oko 20 sati u Temerinu lišila slobode osmoricu mladića zbog kršenja javnog reda i mira, od kojih su kod četvorice pronađene drvene palice, metalna šipka, lanac, plakat sa obeležjem pokreta "Obraz" i srpska zastava, saopšteno je iz MUP Srbije.\nDruga tukli bejzbol palicama\nPolicija iz Vrbasa uhapsila je i odredila zadržavanje od 48 časova meštanima Branku R. (31), Ljiljanu S. (28) i Edvardu B. (37) iz Bačkog Dobrog Polja zbog pokušaja ubistva Aleksandra M. (32) iz ovog bačkog mesta, saopštila je novosadska policijska uprava.


Šampion Evrope pobedom započeo takmičenje - Telesport.rs\nŠampion Evrope pobedom započeo takmičenje\nU reprizi finala Evropskog prvenstva iz 2019., reprezentacija Srbije je na otvaranju takmičenja u Ligi nacija savladala Sloveniju rezultatom 3:1 (22:25, 25:18, 36:34, 25:18).\nMeč je bolje otvorila Slovenija, naši večerašnji rivali spretniji su bili u završnici prvog seta. U drugom su uloge bile zamenjene, Srbija je zaigrala mnogo agilnije, preuzela kontrolu i stigla do izjednačenja.\nTreći set bio je igra živaca. Izjednačena igra uvela je treći period igre u napetu završnicu u kojoj su se bolje snašli naši odbojkaši. Slovenci nisu uspeli da iskoriste dve set lopte a posle maratonskog finiša vođstvo je pripalo Srbiji. Na krilima ovako dobijenog trećeg seta naši odbojkaši su sa mnogo samopouzdanja ušli u četvrti, iskoristili momentum i otvorili takmičenje pobedom.\nNaš tim do pobede predvodio je Luburić sa 29 poena, Kovačević je dodao 22, dok se kod rivala istakao Štem sa 16.\nNaredni meč izabranici Slobodana Kovača igraju sutra od 16 časova, rival je Poljska.


Beta 13. decembra 2018. 10:35\nDemokratska stranka (DS) zatražila je danas da se novine više ne zloupotrebljavaju za promociju sile i progone i da novinari ne budu žrtve, i dodala da je očita veza izmedju verbalnih i fizičkih napada.\n„Sloboda informisanja i pravo na život su i veće i značajnije od jedne pogrešne i štetne politike koju vodi Srpska napredna stranka. Demokratska stranka nikada nije promovisila nasilje, ni na društvenim mrežama kako predsednik nudi i benevolentno se prema njemu odnosi, ni u stvarnosti kako dopušta da se vrši nad protivnicima“, navodi se u saopštenju.\nTa stranka je podsetila da je i ranije ukazivala na „dramatično gušenje medijskih sloboda“ i da je opominjala da je veza izmedju verbalnih i fizičkih napada „očita a nekažnjena“.\n„Promoviše se sila, argumenti se potiru. Predsednik i premijerka permanentno proizvode simetriju u nemerljivom. Nije opozicija i ljudi koji ne žele zarobljenu drzavu kriva za huškanje, atakovanje, vredjanje i nasrtaje na misao, dostojanstvo, govor i ljude. Jedan tvit ne može da izmeni medijsku sliku, ni političku scenu. To može samo drugačija politika i drugi ljudi“, dodala je DS.


Beloruski vatreni duet | CeGIT\nTokom prošlogodišnje vojne parade u Minsku, održane u čast 75. godišnjice pobede u Velikom otadžbinskom ratu, Oružane snage Belorusije i Državni vojno-industrijski komitet predstavili su 27 novih i modernizovanih sredstava ratne tehnike. Iako je prošlo skoro godinu dana od tog događaja, pojedina sredstva koja su tada prikazana i dalje izazivaju veliko interesovanje stručne javnosti na svim meridijanima. Među njima, posebno su se izdvojila dva višecevna lansera raketa – „Флейта” (Flauta) i „Вистл” (Pištaljka).\nInženjeri beloruske kompanije „BSVT – nove tehnologije” DOO, koja posluje u sklopu državnog koncerna „Belspecvneštehnika” (BSVT), proteklih godina pored složenih rade i na stvaranju relativno jeftinih, ali prilično efikasnih borbenih sistema. Njihov razvoj baziran je na iskustvima i zaključcima analiziranja oružanih sukoba koji su obeležili drugu polovinu 20. i početak 21.veka, a projekti koje predstavljaju na međunarodnim izložbama i smotrama širom sveta zavređuju sve više pažnje.\nMeđutim, iako se čini da je prvobitna ideja bila izuzetno dobra, rezultati sa bojnog polja pokazivali su drugačiju sliku. Najveća mana tog koncepta bila je nepostojanje sistema navođenja, što je kao rezultat imalo izuzetno malu preciznost pogodaka na cilju, ali i problem brzog punjenja lansera nakon dejstva, kao i zaštićenost posade koja opslužuje sistem. Ipak, niska cena proizvodnje i laka dostupnost municije predstavljali su glavnu prednost. Zbog toga su se takvi sistemi i pored svega našli u sukobima u Izraelsko-arapskom ratu 1973. godine, Avganistanu, Abhaziji, Čečeniji, na Bliskom istoku, čak i na istoku Ukrajine, gde su pripadnici vazdušno – desantnih snaga Ukrajine koristili nekoliko sličnih instalacija postavljenih na sovjetske višenamenske amfibijske oklopne transportere MTLB.\nZbog navedenih prednosti i dalje se čini da veliki broj zemalja u svetu pokušava da odgovori na uočene nedostatke i stvori savremeni višecevni lanser baziran na raketama koje primarno nisu namenjene artiljerijskim jedinicama. Prvi nagoveštaj uspeha na tom polju desio se u avgustu 2018. godine, kada je kompanija „Zaslon” a.d. iz Sankt Peterburga na Međunarodnom vojnotehničkom forumu „Arija 2018” u blizini Moskve predstavila „univerzalni kompleks nevođenog raketnog naoružanja” pod nazivom „sel”. Kompleks je bio smešten na šasiju vozila UAZ „kargo” i na rotirajućoj platformi je sadržao četiri zamenljiva modula sa po 10 lansirnih cevi kalibra 80 mm, uz deklarisani opseg gađanja od 800 do 4000 metara.\nVišecevni raketni sistem „flauta” predstavlja artiljerijski sistem malog dometa nove generacije, koji kao osnovu svoje vatrene moći koristi vazduhoplovne nevođene rakete iz porodice S-8 kalibra 80 milimetara. Njegova osnovna namena jeste dejstvo po živoj sili neprijatelja, njegovoj oklopnoj tehnici i utvrđenjima, različitim tipovima bojevih glava – kumulativno – parčadnim, probojnim (protiv-betonskim), tandem – kumulativnim i razornim bojevim glavama parčadnog dejstva.\nIdeja da se ovakav tip municije iskoristi kao osnova novog sistema zemlja – zemlja, sa jedne strane verovatno se ogleda u ranije pomenutoj činjenici njene široke upotrebe, lake dostupnosti i relativno jeftine cene koštanja, ali i tehnologijama koje su razvili beloruski stručnjaci, a koje omogućavaju zamenu raketnog goriva i produžetak resursa na raketama kojima je vek upotrebe istekao. Sa druge strane, masovna proizvodnja koja je uspostavljena u tadašnjem SSSR-u, traje i danas, a osim Ruske Federacije proizvodi se i u brojnim zemljama uključujući i Republiku Srbiju. Zbog ove dve činjenice može se reći da je Beorusija napravila sistem koji može biti izuzetno konkurentan na svetskom tržištu, pre svega u zemljama na Bliskom istoku, odnosno širom Afrike i Azije.\nPokušavajući da otklone glavne slabosti koje su uočene tokom eksploatacije i borbene upotrebe sličnih koncepcijskih rešenja, beloruski stručnjaci prvobitno su sistem „flauta” opremili potpuno autmatizovanim sistemom „Альян”. Koncept ovog sistema podrazumeva da su svako vozilo i svaki vojnik informaciona jedinica u sistemu i baziran je na principu C2 (command and control). Zbog toga se sve informacije prikazuju na digitalnoj mapi u realnom vremenu i uključuju podake o rasporedu sopstvenih snaga, položajima savezničkih trupa, kao i o otkrivenim i praćenim ciljevima neprijatelja. Zahvaljujući tome, svaki komandant jedinica agažovanih na terenu i glavni komandni centar imaju potpunu svest o situaciji, što omogućava efikasno izvođenje borbenih operacija u realnom vremenu.\nDrugi nedostatak koji je trebalo otkloniti odnosio se na nepostojanje ili nedovoljnu oklopnu zaštitu posade. Zato su beloruski inženjeri smestili višecevni lanser „flauta” na šasiju lakooklopnog vozila „asilak” SHTS 4×4, platformu koncipiranu na principu modularnosti, sa otvorenom arhitekturom sposobnom da se prilagodi različitim ulogama i namenama. U osnovi, to vozilo bazirano je na šasiji ruskog kamiona GAZ-33080 „sadko” s tim da su kasnije modifikacije i dorade rezultat direktne belorusko – ruske saradnje. Zbog toga mnogi „asilak” smatraju kao beloruski verziju ruskog oklopnog vozila „buran”.\nVozilo odlikuje visoka prohodnost na zahtevnim terenima, a pogoni ga ЯMZ-53443 dizel – agregat zapremine 4,43 litara, koji generiše jačinu od 150 KS. To ovom sistemu omogućava kretanje brzinom od 100 km/h, što uz prosečnu potrošnju od 15 litara na 100 pređenih kilometara čini da maksimalan domet kretanja vozila sa oba napunjena rezervoara (2×105 litara) iznosi oko 1.400 kilometara.\nKada je reč o borbenoj varijanti, lansirni kontejner smešten je na rotirajućoj platformi iza kabine sa posadom, koja omogućava dejstvo po cilju od 0° do 55° po elevaciji i od 102° levo do 70° desno po azimutu. U kontejneru se nalazi 80 lansirnih cevi poređanih u pet redova po 16 komada, a posebna prednost tog sistema jeste njena modularnost, odnosno sposobnost zamene lansirnog kontejnera u skladu za potrebama zadatka. Tako se na rotirajuću platformu umesto pomenutog osamdeseto cevnog lansera nevođenih raketa S-8 može postaviti i lanser sa raketama 122 mm „grad”. U tom slučaju na lansirnoj rampi se nalazi šesnaestocevni lanser (dva reda po osam lansirnih cevi), a opseg dometa je od 1.600 metara do 40 kilometara.\nPomenuta SHTS verzija u osnovi dolazi samo sa kabinom za dve osobe, dok u borbenoj varijanti postoji mogućnost prevoza do tri člana posade. Zaštićena je dvoslojnim oklopom sa obe strane, koji posadu štiti od dejstva municije kalibra do 7,62 mm i fragmenata granata i mina nivo STANAG 1 i STANAG 2 standarda, odnosno nivoa 2a i 2b kada je reč o zaštiti od minsko – eksplotivnih sredstava. Podvozje je koncipirano u „V” obliku, što omogućava zaštitu posade od dejstva protivpešadijskih mina ili improvizovane eksplozivne naprave sa 0,6 kg TNT. Tokom kretanja vozilo uspešno savlađuje nagibe do 31°, bočni nagib do 28° i vodene prepreke do dubine od 1,2 metra. Dužina vozila je 5,81 metar, međuosovinski razmak 3,77 m, visina 2,35 m, a replativno nizak klirens omogućava dejstvo raketama bez prethodndne stabilizacije šasije. Nosivost vozila je 2.150 kg, a maksimalna opterećenost natovarenog vozila 5.620 kg.\nIpak, iako se iz svega iznetog čini da je „flauta” uspešno odgovorila na sve ranije uočene nedostatke, pojedini problemi ostali su nerešeni. Pre svega, kratak domet vatre ozbiljno ograničava borbeni potencijal tog sistema, jer je praktično nemoguće dejstvovati po ciljevima u dubini neprijatelja. Pokušaj da se odgovori na to pitanje, bar prema najavama iz Belorusije, doneće nove generacije raketa S-8 sa povećanim dometom do 5, odnosno 10 kilometara.\nNakon konstruisanja „flaute” i uspeših testova koje je taj sistem prošao, beloruski konstruktori otišli su korak dalje. Integrisali su još jednu nevođenu vazduhoplovnu raketu, ovoga puta iz porodice S-5 kalibra 57 mm, na robotizovanu borbenu zemaljsku stanicu kratkog dometa pod nazivom „вистл” – „pištaljka”. Njena osnovna namena jeste zaštita stacionarnih objekata, a posmatrano po gabaritima i konceptu projekta, u suštini je reč o umanjenoj verziji „flaute”. Ipak, za razliku od nje u svom lansirnom kontejneru nosi ukupno osamnaest lansirnih cevi, raspoređenih u tri reda po šest cevi. „Pištaljka” je premijerno predstavljena javnosti na ranije pomenutoj vojnoj paradi u Minsku i od tada do danas nije prestajala da intrigira domaću i svetsku javnost.\nČini se da je samohodni robotizovani protivtenkovski kompleks „bogomol” (Bogomoljka), bio polazna osnova za dalji razvoj projekta „вистл”. Tokom eksploatacije, „bogomoljku” opslužuju dva člana posade, a univerzalna šasija daje joj visok nivo prohodnosti na zahtevnim terenima. Brzina kretanja ovog kompleksa iznosi do 6 km/h, a autonomija rada, zahvaljujući integrisanim baterijama, iznosi 24 časa. Bešuman i nevidljiv u IC spektru, može funkcionisati uvezan sa bespilotnom letelicom koja podatke prikuplja i šalje iz vazduha, oslanjajući se na C4I koncept (Command, Control Communications, Computers and Intelligence) namenjen jedinicama KoV, odnosno sistem „Альянс”, koji su takođe razvili stručnjaci koncerna „Belspecvneštehnika”. Platforma takođe poseduje sopstveni višekanalni optoeektronski sklop koji omogućava dejstvo u složenim vremenskim uslovima, a autonomno borbeno dežurstvo iznosi do sedam dana.\nIzgled platforme na koju je smešten lansirni kontejner sličan je šasiji koja se koristi na samohodnom protivtenkovskom raketnom kompleksu „bogomol” i robotizovanom borbenom kompleksu „berserk”. To znači da je pogonski deo, prema svemu sudeći, koncipiran na hibridnom principu rada, odnosno da celokupan sistem pokreće dizel – motor koji je povezan sa elektrogeneratorom, dok pogonske točkove na gusenicama pokreću elektromotori koji energiju dobijaju iz uskladištenih baterija unutar platforme.\nRoborizovana borbena zemaljska stanica kratkog dometa pod nazivom „вистл” (foto: www.belta.by)\nKada je reč o autonomiji rada ovog sistema, baterije akumuliraju energiju koja mu omogućava samostalan prelazak distance do 100 kilometara. Po neravnom terenu može se kretati brzinom između 4 – 5 km/h, dok se po ravnom može kretati do 6 km/h. Takođe, jedna od važnih karakteristika šasije na koju je smešten višecevni lanser jeste i međusobno nezavisni, odnosno „razdvojeni” zadnji pogonski točkovi. To platformi daje mogućnost da se gusenice po potrebi mogu kretati nezavisno jedna od druge, omogućavajući na taj način da se „pištaljka” okreće u mestu.\nPrema do sada poznatim informacijama, autonomija rada tog robotizovanog raketnog kompleksa je 24 sata, ali je sasvim sigurno ona daleko manja u uslovima povećane eksploatacije. Borbenim robotom se upravlja daljinski, putem radio – linka koji je zaštićen od jakog elektronskog ometanja, a operator koji ga opslužuje od platforme može biti udaljen do jednog kilometra. Uz to, ova platforma može da potpuno autonomno funkcioniše tokom čitavog dana.\nMeđutim, kao i kod „flaute” i kod ovog kompleksa postoji nekoliko ključnih problema koje treba rešiti. Najpre, povećanje preciznosti dejstva po cilju i efikasnost kalibra 57 mm, a potom, što je možda najvažnije, postupak ponovnog punjenja kompleksa nakon dejstva. Svako izlaganje sopstvenih snaga neprijateljaskoj vatri, naročito na malom dometu, bilo bi izuzetno pogubno. Zbog toga nema dileme da će inženjeri iz Minska još neko vreme razrađivati ovaj koncept.


Srpkinje igraju za evropsku vizu\n16:42 >> 16:44\nIzabranice Marine Maljković će u subotu protiv Turske tražiti četvrtu pobedu u kvalifikacijama za EP\nDrugi ispit u Istanbulu košarkašice Srbije imaju u subotu od 16.00. Rival je domaća selekcija, koju su naše devojke već pobedile na startu kvalifikacija pre godinu dana i to baš simbolično – 14. novembra (59:56). Sada igraju na njihovom terenu, ali se nadaju istom ishodu.\nSrpkinje su juče u “mehuru” savladale Litvaniju 82:71 i trenutno su prve na tabeli sa tri pobede iz tri kola. Četvrta bi značila i plasman na Evropsko prvenstvo 2021. godine, iako imaju još jedan “prozor” da odigraju u februaru (protivnici Albanija i Litvanija).\n– To će biti mnogo teža i komplikovanija utakmica nego protiv Litvanije, koja je bila teška sama po sebi – kaže selektor Marina Maljković. – Ipak se igra u Turskoj, bez obzira što neće biti publike. Mi smo Tursku jedva savladale u Beogradu. Očekujem da moje košarkašice još jednom pokažu dobro poznati karakter. Mi smo tim koji je navikao na nezgodne, teške utakmice i moramo da odigramo mnogo bolje nego protiv Litvanije da bismo pobedile. S obzirom na to da Albanija nije tu, Turska se sprema samo za utakmicu protiv nas. Stvarno žele da nam vrate za taj poraz u Beogradu i to i najavljuju. Odlučiće veća želja na toj utakmici, definitivno… Dobro se znamo. Mi ćemo dati sve od sebe da pokušamo da pobedimo.\nPročitajte još – Maljkovićeva: Košarka nije bila lepa za oko, ali ostvarile smo naš cilj\nZna iskusna Sonja Vasić koliko je za Srbiju bitan duel u dvorani „Ahmet Džomert“ i koliko može da donese.\n– Definitivno će biti mnogo teže nego protiv Litvanije, nećemo imati taj luksuz da dozvoljavamo sebi neke greške – kaže Sonja. – Turkinje su mnogo agresivnije, one će daleko bolje reagovati kada mi postavimo agresivnu igru. Prostor za greške i opuštanje koji smo imali protiv Litvanije, u subotu nećemo imati… Ulog je ogroman, a to je direktan plasman na Evropsko prvenstvo i zato ćemo sve morati da budemo sto posto spremne i koncentrisane.\nPlasman na Evropsko prvenstvo ostvariće pobednici grupa, kao i pet najboljih drugoplasiranih timova. Srbija je prva u grupi E sa skorom 3-0, Litvanija je iza sa 1-2, Turska je polovična 1-1, a Albanija, koja nije ni doputovala u Tursku – poslednja 0-2.\nistanbul košarkašice Srbije Marina Maljković Sonja Vasić turska


RTCG - Radio Televizija Crne Gore - Nacionalni javni servis :: Politika :: URA predstavila predlog zakona o porijeklu imovine\nINICIJATIVA GRAĐANSKOG POKRETA 20. 03. 2019. 15:48 >> 15:19 3\nINICIJATIVA GRAĐANSKOG POKRETA\nPotpredsjednik pokreta URA Miloš Konatar predstavio je predlog novog zakona o porijeklu imovine, koji su najavili krajem 2018. godine.\n"Prvi put da neko u Crnoj Gori predlaže zakon o porijeklu imovine, jer on predstavlja ključni mehanizam u borbi protiv korupcije. Bez ovog zakona ne možemo imati efikasnu borbu protiv korupcije i zato će URA insistirati da ovo bude jedan od prvih zakona koji će donijeti nova demokratska vlast u Crnoj Gori. Da smo imali ovakav zakon mnogi funkcioneri DPS bi morali da dokazuju odakle novac za nekretnine, skupe automobile, školovanja u inostranstvu i razne druge privilegije koje od plate javnih funkcionera to sigurno nijesu mogli priuštiti", naveo je Konatar.\nKako je dodao, zakon o porijeklu imovine bi mogao biti način za utvrđivanje kako su pojedinci iz vladajuće kaste na čelu sa Đukanovićem došli do svojih "prvih miliona".\n"Ovaj Zakon bi obavezivao i Mila Đukanovića da objasni odakle mu novac za kupovinu kuće od dva, pet ili 10 miliona eura. Odakle satovi od nekoliko desetina hiljada eura i što je posebno važno imao bi obavezu da stavi na uvid svoje bankovne i transakcione račune u Crnoj Gori, ali i u inostranstvu. Uprvo zbog svega navedenog DPS-u nije padalo na pamet da donese zakon o porijeklu imovine, jer nijesu htjeli da sijeku granu na kojoj sjede i direktno rade protiv sebe", ističe Konatar.\nPopredsjednik URA dalje navodi da je suština novog zakona da Poreska uprava mora vršiti ispitivanje porijekla imovine za sva fizička lica kojima vrijednost imovine prelazi prag od 200.000 eura bez obzira da li su javni funkcioneri ili ne.\n"Predloženi zakon unaprjeđuje trenutno stanje po kome ASK svojevoljnio odlučuje koga će kontrolisati, a koga neće od javnih funkcionera. Dakle, uvodimo princip neselektivnosti kada je u pitanju ispitivanje porijekla imovine, iako će prioritet u smislu ovog zakona biti na javnim funkcionerima", rekao je potpredsjednik pokreta URA.\nNamjera pokreta je da ovaj zakon bude svojevrstan okidač, odnosno zakonska obaveza po kojoj Poreska uprava mora pokrenuti neselektivnu kontrolu porijekla imovine svih osoba koje ispunjavaju uslove za kontrolu.\n"Vrlo je važno iskontrolisati porijeklo imovine 'tranzicionih' biznismena ili lica koja mogu imati veze sa organizovanim kriminalom, a da istovremeno nemaju direktnu vezu sa javnim fukncionerima. Primjena novog zakona o porijeklu imovine bi ogolila korupciju u Crnoj Gori i pokazala veze pojedinih državnih funkcionera sa strukturama organizovanog kriminala", istakao je Konatar.\nOn je najavio da će URA uskoro predstaviti i novi zakon o lustraciji i otvaranju tajnih dosijea.\n"Međutim, u trenutnim okolnostima nema smisla ove zakone predlagati Skupštini i Vladi, jer više nemaju legitimitet, već naše predloge dajemo građanima i otvaramo javnu raspravu sa drugim političkim subjektima, nevladinim sektorom i stručnom javnošću", zaključio je Konatar.\nRožaje zanemareno, što prije zaustaviti iseljavanje\nCG ekološka država samo na papiru\n11. 09. 2019. 5


Kompanija Sunoko otpočela je novu kampanju prerade šećerne repe, a ove godine očekuje oko 1,4 miliona tona sirovine sa oko 24.000 hektara zemlje i 240.000 tona proizvedenog šećera. Prijem šećerne repe u fabrikama u Vrbasu, Pećincima i Kovačici je već počeo, tako da sve tri šećerane rade u optimalnom kapacitetu.\nIz kompanije Sunoko i ove godine poručuju da će imati dobru sezonu, bez obzira na izazove tokom vegetacije, posebno usled potencijalnih oštećenja od mrazeva u proleće i suše tokom leta. Prednost kompanije je i Istraživačko-razvojni centar, u okviru kojeg tim naučnika i tehnologa svakodnevno radi na rešenjima za dobijanje što veće i uspešnije proizvodnje.\n- Konstantnim radom naših kolega iz sirovinskog sektora na terenu zajedno sa našim Istraživačko-razvojnim centrom, značajno je unapređena, pre svega, zaštita od bolesti lista. Takođe, ove godine intenzivirali smo i napore na obezbeđivanju kontinuirane edukacije proizvođača, čime smo ranije postavljeni cilj za ovu godinu da ostvarimo u proseku 10 tona šećera po hektaru, već uspeli da ostvarimo kod proizvođača koji su ispratili našu tehnologiju proizvodnje – izjavio je Slobodan Košutić, direktor kompanije Sunoko.\nKada je reč o uslovima ugovaranja proizvodnje šećerne repe za 2022. godinu, kompanija nudi cenu od 40 evra po toni plative repe sa bonusom za proizvođače koji ostvaruju natprosečnu digestiju. Kompanija Sunoko proizvođačima obezbeđuje najkvalitetnije repromaterijale po veoma povoljnijim uslovima na tržištu, beskamatne avanse za finansiranje proizvodnje, kao i podršku za nabavku poljoprivredne mehanizacije i zakup poljoprivrednog zemljišta.\nKompanija Sunoko, sa svoja tri proizvodna centra, najefikasniji je proizvođač šećera u jugoistočnoj Evropi sa godišnjim izvozom od 150.000 tona. Izvozna tržišta su najvećim delom zemlje u regionu, imajući u vidu cilj kompanije da ostvari lidersku poziciju na Balkanu.


EU uvela sankcije Kini, Peking odgovorio - Sputnjik Srbija\n18:35 22 April 2021\n18:37 22.03.2021 (osveženo 19:45 22.03.2021) Preuzmite kraći link\nGotovo istovremeno, Kina je svojim restriktivnim merama odgovorila na sankcije EU, koje se pored Kine odnose i na Severnu Koreju, Libiju, Južni Sudan, Eritreju i Rusiju.\nŠef diplomatije EU Žosep Borelj navodi da su sankcije usmerene na kršenja ljudskih prava, bez obzira gde se ona dešavaju u svetu, a da su restriktivne mere u skladu sa međunarodnim pravom i najvišim standardima vladavine prava, prenosi Tanjug.\nOvaj paket sankcija obuhvata i mere protiv „četiri osobe i jednog entiteta iz Kine“ koji su imali odlučujuću ulogu u kreiranju i primeni kineske politike u pokrajini Sinkjang.\nBorelj dodaje da su ministri EU tokom sastanka informisani da je Kina negativno odgovorila na ove sankcije i dodao da to neće omesti EU da istraje na odbrani ljudskih prava u svetu.\nOdgovor Kine na sankcije EU podrazumeva, između ostalog, i mere protiv članova Evropskog parlamenta i Političkog komiteta za ljudska prava, a EU takav potez ocenjuje kao neprihvatljiv.\n„Želimo da se Kina angažuje u dijalogu sa EU o ljudskim pravima, a ne da nastavi sa konfrontacijama“, zaključio je Borelj.\nljudska prava, sankcije, Kina, Evropska unija


Milivojević odlučan da se ne vraća u reprezentaciju dok je Krstajić selektor | Srpskacafe\nKapiten Kristal Palasa uprkos pokušajima čelnika FSS da izglade odnose, riješio da se ne vraća u reprezentaciju.\nLuka Milivojević igra sezonu života u Premijer ligi, koja će mu vjerovatno na ljeto obezbijediti transfer u neki veći engleski klub, ali navijači u Srbiji neće imati priliku da ga uživo gledaju u 2019. godini.\nSjajni vezista, strijelac sedam golova za Kristal Palas ove sezone, odlučio je da je najbolje za sve da i u narednom periodu bude van tima Mladena Krstajića.\nTo je epilog posjeta čelnika FSS u Londonu u prethodna dva mjeseca, tokom kojih su pokušali da nađu zajednički jezik s Milivojevićem i na taj način značajno ojačaju ekipu pred kvalifikacije za Evropsko prvenstvo 2020, koje počinju u martu, gostovanjem aktuelnom šampionu Starog kontinenta Portugaliji.\nPredsjednik Kokeza, potpredsednik Pantelić, direktor Kovačević i selektor Krstajić bili su saglasni u ideji da bi bilo odlično da se Milivojević vrati među “orlove”, pošto nije pozivan za kompletnu Ligu nacija, ali je rođeni Kragujevčanin bio pri stavu da su „rane“ preduboke, i da takav potez ne bi donio ništa dobro ni jednoj ni drugoj strani.\nMilivojeviću je najviše zasmetala izjava sada već bivšeg pomoćnika selektora Milana Obradovića (u međuvremenu postao selektor omladinske reprezentacije Azerbejdžana) da je „u Rusiji spremao puč po nalogu Falija Ramadanija“, iza koje je kasnije stao i sam Krstajić. Preko takvih optužbi kapiten Palasa jednostavno nije spreman da pređe.\nOdnos između Krstajića i Milivojevića „pukao“ je na utakmici sa Švajcarskom na Svjetskom prvenstvu, kada je iskusni vezista kritikovao taktiku selektora u drugom poluvremenu. Prvo u svlačionici, a potom i javno, što je dovelo do „rata“ punog teških riječi, koji je iza sebe ostavio značajne „žrtve“, a najveća je reprezentacija Srbije koja u vrlo bitnim kvalifikacionim mečevima neće moći da računa na fudbalera koji blista u Premijer ligi.\nSrbijaMladen Krstajićluka milivojevic


Skandal u Francuskoj, Pari Sen Žermen optužen za rasizam!? - Sportske.net\nSkandal u Francuskoj, Pari Sen Žermen optužen za rasizam!?\nVrlo ozbiljne pritužbe nakon novih saznanja.\nOtkud Ronaldinjo u Beogradu?!Nejmar - Opet kuknjava na sudije...UEFA ponovo udarila na PSŽ, Francuzi ne ostaju dužni!U Italiji kao nekada - najbolji fudbaleri sveta širom "Čizme"!Anćeloti uveren, Zvezda je u grupi sa budućim prvakom Evrope!\nPari Sen Žermen se nalazi u središtu velikog skandala.\nNakon što su umalo izbegli oštre sankcije zbog finansijskog fer-pleja, novi slučaj bi mogao da uzdrma velike imperije u stvaranju.\nPojavili su se navodi da je u periodu od 2013. do 2018. godine zabeležena sistematska diskriminacija na osnovu porekla i boje kože u klubu.\nAkademija francuskog kluba je svoje timove popunjavala po određenim "rasnim" kvotama, pa su mnogi talentovani dečaci tamnopute boje kože morali da napuste klub ili bili onemogućeni da zaigraju iako su bili vrlo talentovani, tvrde francuski mediji.\nJedan od primera je i mladi Jan Gboho, U18 reprezentativac Francuske koji tvrdi da je sa 13 godina bio odbijen od strane PSŽ-a samo zato što je afričkog porekla.\nOvo je izašlo na videlo nakon otkrivanja poverljivih dokumenata u aferi "Football Leaks" u kojoj je otkriveno i kako Mančester siti vršio sumnjive transakcije novca kako bi izbegao kaznu UEFA zbog kršenja finansijskog fer-pleja.\nPariski klub se za sada nije oglasio povodom ovih tvrdnji, ali poznat je slučaj od pre nekoliko godina kada je otkriveno da u Fudbalskom savezu Francuske žele da povećaju broj "pravih" Francuza u mlađim selekcijama tako što bi uveli slične kvote.